Президент фармони эълон қилинди: Қўшимча пул...\nФармонга мувофиқ, 2023 йил 1 январгача туризм субъектлари ва авиаташувчиларнинг хориждан Ўзбекистонга чартер рейслари учун харажатларининг бир қисми ҳар бир хорижий турист учун (камида 5 кеча тунаганда) 10 АҚШ доллари, қишда (20 ноябрдан 20 февралгача) эса 25 АҚШ доллари миқдорида Давлат бюджетидан қоплаб берилади.\n2022 йил 1 майдан ёшларнинг тадбиркорлигини қўллаб-қувватлаш мақсадида ҳар бир ташаббускорга 50 млн сўм миқдорида, жами 10 млрд сўмгача грантлар ажратилади.\nБунда грант маблағлари:\nонлайн тўловларни қабул қилувчи веб-сайт яратишга, хориждаги туризм кўргазма ва ярмаркаларида иштирок этишга йўналтирилади;\nгрант маблағлари хориждан Ўзбекистонга 3 йил камида 200 нафар туристлар учун тур ташкил қилиш шарти билан ажратилади.\nТуризм ва спортни қўллаб-қувватлаш жамғармасига туристик (меҳмонхона) йиғимини ҳисоблаш ва тўлаш 2021 йил 1 сентябрдан тўхтатилган.\nШу сабабли 2022 йил 1 февралдан 2023 йил 1 январгача Жамғармага ҳар ойда 2,5 млрд сўм миқдорида қўшимча маблағлар Давлат бюджетидан ажратилади.\nУшбу маблағлар ҳудудлардаги салоҳиятли туризм объекти ва масканларини туристлар ташрифи учун тайёрлаш ва уларни тарғиб қилиш каби мақсадлар учун сарфланади.\nФармон билан шунингдек, қадамлар учун пул тўлаш тартибига ўзгартириш киритилди. Унга мувофиқ, эндиликда 1 суткада 10 минг ва ундан кўп қадам юрган 18 ёш ва ундан катта фуқаролар ўртасида ютуқли ўйинлар ўтказилади.\nҲар ой якунида эса ютуқли купонлар ўртасида қимматбаҳо совринли ўйинлар ўтказилади.\nЖамият 18/05, 09:25\nПрезидент шифокорларнинг маоши бўйича фармонни имзолади\nХориж 11/05, 23:12\nЭнг кўп брон қилинаётган сайёҳлик йўналишлари аниқланди


“Энг яхши китобхон” тақдирланди | "Адолат" СДП\n“Энг яхши китобхон” тақдирланди\nКитоб инсоннинг энг яқин дўсти. Бугун ёшларимизни турли ёт ғоялардан асраш учун китобга ошно қилиш энг тўғри йўл ҳисобланади. Бу борада нафақат ўқитувчи ёхуд ота-она, балки бутун жамият қайғуриши лозим. Шундагина натижа биз ўйлагандек бўлади. Ўзбекистон “Адолат” СДП депутатлари ҳам бу йўлда ўз олдиларига катта мақсадларни қўйганлар. Партиянинг Когон туманидан сайланган энг ёш депутат Шехроз Норов “Энг яхши китобхон” онлайн танловини эълон қилди.\nБу танлов орқали ҳар бир китобхон ўқиган асарларининг мазмун-моҳиятини иштирокчиларга тушунтиради. Бир ой давом этган мунозаралар китобхон тафаккурини янада оширишга хизмат қилди. Бу борада партиянинг вилоят раҳбари тақдирлаш жараёнида ҳам кенг маълумотларни берди. “Адолат” СДП вилоят Кенгаши раиси М.Ҳамидов таъкидлаганидек, бугунги ёшларимизни энг аввало ватанпарварлик руҳида таёрлашимиз шарт. Бу йўлда эса аввало депутатларимиз ўз жонбозликларини кўрсатишлари лозимлиги яна бир карра уқтирилди ва муносиблар тақдирланди.


ИДга қўшилган тожик қўмондони янги видеоси сабаб Тожикистонда бир неча сайтга тўсиқ қўйилди\nТожикистонлик собиқ ОМОНчи Гулмурод Ҳалимов.\nҲозирда “Исломий Давлат” гуруҳи сафида жанг қилаётган тожикистонлик собиқ ОМОН қўмондони акс этган иккинчи видео пайдо бўлиши ортидан Тожикистонда Facebook, YouTube ва Одноклассники каби ижтимоий тармоқларга тўсиқ қўйилди.\nТўсиқ бўйича ҳали расмий изоҳ берилгани йўқ.\nОМОН қўмондони Гулмурод Ҳалимовнинг апрель ойида “Исломий Давлат” сафига қўшилиш учун ғойиб бўлиши Тожикистон учун катта шармандалик бўлиб қолмоқда. Қашшоқ ва асосан мусулмонлар яшайдиган Тожикистон ёшларни Ироқ ва Сурияга бориб, радикал гуруҳ сафига қўшилишдан тутиб қолиш учун курашиб келади.\nТожикистон матбуоти 18 июнь тушдан кейин ижтимоий тармоқлар очилмай қолгани ҳақида хабар берди. Бундан бир неча соат аввал Ҳалимов акс этган видео Интернетда ёйинланган эди. Видеода собиқ ОМОН қўмондони “кофирлар”, Россия ҳамда АҚШга таҳдид қилади.\nВидеода Ҳалимов ва бошқа бир неча жангари қора байроқ олдида туриб, Ҳалимов Сурияга тожикистонлик жангари Нусрат Назаровни ўлдириш мақсадида боргани ҳақидаги миш-мишлар нотўғри эканлигини таъкидлайди.\nАбу Холидий Кулобий ва Фурқон Фаластин исмлари билан ҳам маълум бўлган Назаров “Исломий Давлат”нинг бир неча видеосида Раққадаги тожик жангариларининг етакчиси эканлигини иддао қилган.\nТожик матбуоти Назаров яқинда ҳалок бўлгани ҳақида хабар берди.\nИккинчи видеода Ҳалимов Назаровнинг ўлимини тилга олмайди, аммо “Фурқонга мангу биродар бўлиб қоламан”, дейди.\nҚуролига ишора қилар экан, Ҳалимов ундан фақат кофирларни ўлдириш учун фойдаланишини айтади: “Агар ўз акам ёки укам кофир бўлса, унинг бошини олган бўлардим. Агар бизга қарши курашса, уни ўлдирган бўлардим”.\n27 май куни тарқатилган биринчи видеода Ҳалимов тожик ҳукуматининг диний эътиқодга қўйган тўсиқларига, жумладан, исломий либос ҳамда масжидда намоз ўқиш бўйича чекловларга қарши чиқиш ниятида жангари гуруҳга қўшилганини айтган, муқаддас уруш Россия ва АҚШ ерларига ҳам олиб борилишини айтиб, таҳдид қилган эди.\nБиринчи видео пайдо бўлганидан кейин Тожикистондаги машҳур ижтимоий тармоқларга бир неча кун тўсиқ қўйилганди.\nТожикистон Интернет провайдерлари ассоциацияси раҳбари Асомуддин Атоев Озодлик радиоси тожик хизмати билан суҳбатда айрим провайдерлар Давлат коммуникация хизматидан келган оғзаки буйруққа асосан бу сайтларга тўсиқ қўйганини билдирган эди.\nАтоев тўсиққа Ҳалимов ҳақидаги хабарлар сабаб бўлганини айтган эди.\nТожикистон Ҳалимовни хоинликда ҳамда чет мамлакатдаги ҳарбий амалиётларда ноқонуний иштирок этишда айбламоқда.\nСаккиз боланинг отаси бўлган Ҳалимов Россия ва АҚШда контртерроризм курсларидан ўтган.\nГулмурод Ҳалимов тожик милициясига 90-йиллар бошида кирган, 2012 йилда эса ОМОН қўмондони этиб тайинланган.


Тайсон Фьюрини мағлуб этган ўзбек боксчисини биласизми? » Ўзбекистон янгиликлари – Zamin.uz\n20 ноябрь 2019, 23:05\nҲозирги кунда профессионал бокс оламининг супер оғир вазн тоифасидаги энг машҳур вакилларидан бири буюк британиялик Тайсон Фьюри эканлиги барчага маълум. У топ боксчилар сирасига киради. У ҳаваскор боксда ҳам бир қатор совринларни қўлга киритган. 2006 йил Марокашнинг Агадир шаҳрида бўлиб ўтган, ёшлар ўртасидаги жаҳон чемпионатининг +91 кг вазнида бронза медални қўлга киритганди.\nФьюри ярим финал доирасида мағлубиятга учраб, шоҳсупанинг учинчи поғонасидан ўрин олишга мажбур бўлган. Айнан, уни ким мағлубиятга учратганини биласизми? “Лўлилар қироли” дея эътироф этилувчи ушбу британ боксчиси мазкур босқичда юртдошимиз томонидан тўхтатилган эди. Дарҳақиқат, қўқон бокси тарбияланувчиси Сардор Абдуллаев уни том маънода мағлуб қилган.\nБиз ушбу боксчимиз билан боғланиб, мазкур жанг ҳақидаги фикрларини билишга қизиқдик...\n- Яхши жанг бўлганди. Уни адашмасам 12 очко фарқи билан ютгандим. У вақтда натижа қандай тарзда ҳисобланишидан хабардор бўлсангиз керак. Ярим финал баҳси эди. Финалга етиб борганман. Афсуски, ҳал қилувчи жангда руминиялик К. Сиоканга тенг курашлар остидаги жангда имкониятни бой бериб, кумуш медални қўлга киритганман. Бронзани Тайсон Фьюри билан бирга яқинда Александр Поветкин билан рингга чиқадиган Майкл Хантер қўлга киритганди.\nЭслатиб ўтамиз: "Олтин қўлқоп" клуби тарбияланувчиси, Мансур Муқимов шогирди Сардор Абдуллаев фаолияти мобайнида ёшлар ўртасида жаҳон чемпионати ҳамда Осиё чемпионати кумуш медаль соҳиби, ёшлар ўртасида Осиё чемпионати ғолиби, харбийлар ўртасида жаҳон чемпионлигини қўлга киритган.\nТеглар: Тайсон Фьюри Сардор Абдуллаев боксчи\nЯнгиликлар » Спорт » Тайсон Фьюрини мағлуб этган ўзбек боксчисини биласизми?\n17:30 Уайлдер ва Фьюри супер тўқнашув олдидан нималар деди?\n21:26 Укани мағлуб этган боксчи энди акани рингга чорламоқда\n16:54 Кличкони енгган Жошуа бошқа бир боксчини жангга чорлади


Қирғиз маҳкамаси собиқ президент куëви устидан ҳукм чиқарди\nМустақил Қирғизистоннинг 1-президенти Асқар Ақаев 2005 йилдан бери Москвада яшайди.\nҚирғизистон Олий суди 18 июль куни мамлакат собиқ президенти Асқар Ақаевнинг куëви Одил Тойгонбаевни сиртдан 20 йиллик қамоқ жазосига ҳукм қилди.\nОлий суд матбуот котибининг Озодликка айтишича¸ собиқ президентнинг куëви молиявий фирибгарлик¸ солиқ тўламаслик ва давлат мулкини ноқонуний хусусийлаштириш каби жиноятларда айбдор деб топилган.\nҚозоғистон фуқароси бўлган 50 яшар Тойгонбаев Асқар Ақаевнинг катта қизи Бермет Ақаеванинг собиқ эри.\n2013 йили Интерпол эълон қилган халқаро қидирув бўйича Тойгонбаев Қозоғистон ҳуқуқ тизимлари томонидан ушланган¸ бироқ Остона ўз фуқаросини бошқа давлатларга бермаслигини айтиб¸ уни Қирғизистонга экстрадиция қилиш сўровини рад этган.\n2014 йили Москвада¸ 2016 йили Дубайда Интерпол ордери бўйича ушланган Тойгонбаевни бу икки давлат ҳам Қирғизистонга топшириш талабини рад этган.\nМустақил Қирғизистоннинг 1-президенти Асқар Ақаев 2005 йилнинг март ойида норозилик намойишлари ортидан ҳокимиятни ташлаб¸ Москвага қочиб кетишга мажбур бўлган. Қирғизистон жорий ҳукумати томонидан коррупцияда айбланаëтган 72 яшар Ақаев шундан бери Россияда яшайди.


Трамп А320 ҳалокатини "Ўрта Ер денгизи" теракти сифатида баҳолади\n20:02 / 19.05.2016\nАҚШ президентлигига республикачилар партиясидан номзод бўлган миллиардер Дональд Трамп EgyptAir авиакомпаниясининг А320 русумли самолёти Ўрта Ер денгизи ҳудудида қулаб тушишини навбатдаги теракт амалга оширилиши сифатида баҳолади. Бу ҳақда у ўзининг твиттердаги саҳифасида ёзган.\n"Бу воқеага навбатдаги теракт сифатида қарайман. Самолёт Париждан парвоз қилганди. Қачон биз ўзимизни бу муаммога нисбатан кераклича тутамиз? Бунга ақл билан қараш керак ва огоҳликни унутмаслик лозим", дея қайд этган Трамп.\nБундан олдинроқ, Россия Федерал хавфсизлик хизмати директори Александр Бортников ҳам бу ҳодиса теракт туфайли содир бўлгани эҳтимоли ҳақида гапириб ўтганди.\nПариждан Қоҳирага парвозни амалга оширган EgyptAir самолёти Ўрта Ер денгизи ҳудудида, Греция ҳаво ҳудудидан Миср ҳаво ҳудудига ўтганида денгизга қулаган. Унинг бортида жами 66 киши бўлган.


ТАРОВЕҲ НАМОЗИ ВА УНИНГ ФАЗИЛАТЛАРИ - Fitrat.uz\nБош саҳифа / Мақолалар / ТАРОВЕҲ НАМОЗИ ВА УНИНГ ФАЗИЛАТЛАРИ\nТАРОВЕҲ НАМОЗИ ВА УНИНГ ФАЗИЛАТЛАРИ\nMay 5, 2019\tТАРОВЕҲ НАМОЗИ ВА УНИНГ ФАЗИЛАТЛАРИda fikr bildirishni o'chirish 529 Кўришлар\nРамазон – бу ўзгача шукуҳга эга ойдир. Унда мўмин-мусулмонлар Яратган олдида кўпроқ ибодат қилиб, Ундан беҳисоб ажр-савоблар Олишга умид қиладилар. Фақат Рамазон ойидагина ўқиладиган намоз мавжуд – гап таровеҳ намози ҳақида бормоқда. Бугун мамлакатимизнинг жуда кўплаб жоме масжидларида бу йилги илк таровеҳ намози адо этилади.\nТаровеҳ араб тилидаги “тарвиҳа” сўзининг кўплик шакли бўлиб, “истироҳат”, “дам олиш” маъноларини англатади. Намозга бундай ном берилганлигига сабаб, ҳар тўрт ракатдан кейин уни ўқувчилар бир неча дақиқа дам оладилар ва бу пайтда дуою зикрлар ўқийдилар. Истилоҳда таровеҳ Рамазон ойида ўқиладиган махсус намоз ҳисобланади.\nТаровеҳ намозининг шариатдаги ҳукми қандай? – Бу намоз эркак ва аёллар учун суннати муаккада ҳисобланади.\nАбу Ҳурайра розияллоҳу анҳу айтади: “Расулуллоҳ соллаллоҳу алайҳи васалламнинг Рамазон ҳақида “Ким унда иймон билан, савоб умидида қоим бўлса, ўтган гуноҳлари мағфират қилинади” деганларини эшитдим” (Бухорий, Муслим).\nТаровеҳ намози қачон ўқилади? – Ҳуфтон намозининг суннатидан сўнг витр намозидан олдин ўқилади.\nТарихи: Оиша розияллоҳу анҳодан ривоят қилинади: “Расулуллоҳ соллаллоҳу алайҳи васаллам кечаси чиқиб масжидда намоз ўқидилар. Одамлар ҳам У зотга иқтидо қилишди. Тонг отгандан сўнг одамлар бу ҳақда гапиришди. Кейин бундан ҳам кўп тўпланишди ва У зот билан намоз ўқишди. Одамлар бу ҳақда ҳам гапиришди. Учинчи кечада масжид аҳли кўпайиб кетди. Расулуллоҳ соллаллоҳу алайҳи васаллам чиқиб намоз ўқидилар. Улар У зотга иқтидо қилишди. Тўртинчи кеча масжид одамларни сиғдиришга ожизлик қилиб қолди. У зот соллаллоҳу алайҳи васаллам бомдод намозига чиқдилар. Намозни ўқиб бўлганларидан кейин одамларга юзландилар ва: “Сизнинг ҳолингиз менга махфий бўлгани йўқ. Лекин (намоз) сизга фарз бўлиб, сўнг унинг адосида ожиз қолишингиздан қўрқдим”, дедилар. (Бухорий, Муслим, Абу Довуд).\nАбдурраҳмон ибн Абд Қорийдан ривоят қилинади: “Умар ибн Хаттоб розияллоҳу анҳу билан Рамазон кечаларининг бирида масжидга чиқдим. Қарасак, одамлар гуруҳ-гуруҳ бўлиб, тарқоқ ҳолда: кимдир ёлғиз ўзи намоз ўқир, кимдир намоз ўқиса, бир неча киши унга иқтидо қиларди. Шунда Умар: “Менимча, анавиларни бир қори (орти)га жамласам яхши бўлади”, деди. Сўнгра уларни Убай ибн Каъбнинг ортига жамлади. Кейин бошқа бир кечада мен яна у билан чиққанимда одамлар қориларга иқтидо қилиб, намоз ўқишар эди. Умар: “Бу қандай яхши бидъат (янгилик). Бу вақтда ухлаб ётганларидан кўра, қоим бўлганлари афзал”, деди. Одамлар кечанинг аввалида қоим бўлишар эди” (Бухорий).\nДемак, таровеҳ намози Расулуллоҳ давридан бизга мерос бўлиб қолди, уни жамоат бўлиб ўқиш Умар розияллоҳу анҳу даврида жорий қилинди. Юқорида айтилганидек, таровеҳ намози суннати муаккада, уни жамоат бўлиб ўқиш суннати кифоядир. Яъни бир ҳудуддаги масжид қавми жамоат бўлиб ўқиса, бошқалардан жамоат бўлиб ўқиш суннати соқит бўлади. Бундан келиб чиқадики, таровеҳ намозини жамоат бўлиб ҳам, якка ўзи ҳам ўқиш жоиз.\nБир куни пайғамбаримиз соллаллоҳу алайҳи васалламнинг олдиларига бир киши келиб: “Эй Аллоҳнинг расули, Сиз мен Аллоҳдан ўзга ибодат қилишга лойиқ Зот йўқ эканлигига ва Сиз Унинг пайғамбари эканлигингизга имон келтиришимни, намозларимни адо этишимни, закот беришимни, рўза тутишимни ва Рамазон кечаларида ибодат учун қоим бўлишимни биласизми?!” – деди. Расулуллоҳ соллаллоҳу алайҳи васаллам бундай дедилар: “Кимки шу ҳолда вафот этса, Жаннатда сиддиқлар ва шахидлар орасида бўлади!” (Ал-Баззор, Ибн Хузайма, Ибн Хиббон).\nЮқоридаги ҳадисда таровеҳ намози жуда катта мукофотларга эга бўлишга сабаб бўлиши таъкидланмоқда. Қуръони Каримда бизларга Аллоҳ таолонинг буйруқларида ҳикмат борлиги ва тафаккур қилганлар, Унинг марҳамати ва раҳматига эришиши такрор – такрор уқтирилади. Шу ўринда таровеҳ намозининг жисмоний фойдалари ҳақида ҳам қисқача тўхталсак.\nЖисмоний нуқтаи назардан, биз рўза тутган пайтимизда, одатда, ортиқча юкланган жигаримизни овқат ўзлаштиришдан озод этамиз ва бунинг ўрнига жигаримиз ортиқча ёғларни ўзлаштира бошлайди, улардан организм учун “ёқилғи” сифатида фойдаланади. Шунингдек, рўза пайтида жигар токсинларни (заҳарли моддалар) ишлаб чиқади. Улар Рамазон ойида мусулмон кишини қийновчи бош оғриғи, кўнгил айниш, оғиздан нохуш хид келиш ва теридаги қичишишлар кўринишида намоён бўлиши мумкин.\nАйнан мана шу аломатларни биз таровеҳга олиб келамиз. Оғир иш кунидан кейин бу жамоат намозига истар – истамас қўшиладиганлар топилади, десак муболаға бўлмайди. Лекин маълум бўлишича, бош оғриғи ва кўнгил айнишидан азият чекаётган толиққан инсон учун айнан мана шу намоз керак экан. Фанга мурожаат қиладиган бўлсак, барчамизнинг организмимизда лимфатик тизим мавжуд, уни баъзан тананинг канализацион тизими деб ҳам аташади. Чунки унинг асосий вазифаси токсинларни чиқазиб юборишдир. Лимфатик тизим токсинларни жамлайди ва уларни бартараф қила оладиган органларга жойлайди, мисол учун, тер билан чиқиб кетишини таъминлайдиган терига ёки нафас чиқариш орқали йўқ қила оладиган ўпкага ёхуд уларнинг таъсирини йўқотадиган жигарга. Бизнинг лимфатик тизимимиз ноёбдир. Унда фаолият юритишини таъминлайдиган юракникига ўхшаш насослар йўқ. Токсинларни танамизнинг турли хил органларига ташувчи суюқлик, ёки лимфа, фақатгина бизнинг мушакларимиз ишлаганда ва юрагимиз урганда ҳаракат қилади.\nМана таровеҳ намозининг нозик ҳикмати қаерда яширинган. Кечки оғир таомдан кейин (ифторликларда енгил овқатланишимиз мумкинми?! Узоқ давом этган рўзадан кейин ошқозон учун ҳар қандай енгил таом ҳам оғирлик қилиши мумкин эмасми?!) диванда ястаниб ётиш ўрнига таровеҳ намозини ўқисак, ундаги ҳаракатлар сабаб, лимфатик тизимга токсинларни (уларни чиқариб юборадиган органларга) ташишига кўмаклашган бўламиз. Натижада эса, Рамазонни ҳам руҳан, ҳам жисмонан соғлом тарзда якунлаймиз.\nАллоҳ таоло таровеҳ намозларимизни, тунги қиёмларимизни Ўз даргоҳида қабул қилсин, Рамазонни ажру савоблар ила манфаатли якунлашимизни таъминласин!\nБекобод тумани “Амир Ҳамза” жоме масжиди\nимом-хатиби Абдулаҳад Саиджахонов\nАввалги Тошкент вилоятида яна иккита масжид замонавий кўринишга эга бўлади\nКейинги Хотира унутилмас, инсон қадри улуғдир


ЖССТ вакили коронавируснинг «дельта» штаммига қарши курашиш йўлини айтди – Bugun.uz\nЯнгиликлар - 14:50 · 19.08.2021\nЖССТ вакили коронавируснинг «дельта» штаммига қарши курашиш йўлини айтди\nЖаҳон соғлиқни сақлаш ташкилотининг бош илмий ходими Сумья Сваминатан коронавирусга қарши эмланиш вируснинг «дельта» штаммига чалинган беморларга хасталикка қарши курашишида ёрдам беришини айтди. Бу ҳақда «РИА Новости» хабар берди.\nФото: «Daily Motion»\nУнинг сўзларига кўра, вакцина қабул қилиш беморларда кечаётган «дельта» штаммининг оғир ҳолатларида ёрдам бериб, ушбу штаммдан ўлимлар сонининг кўпайишига тўсқинлик қилади. Ўз навбатида, ЖССТ эпидемиологи Мария ван Керховенинг таъкидлашича, эмлаш даражаси юқори бўлган мамлакатларда «дельта» штамми эмланмаганлар, шунингдек, эпидемиолок вазиятга риоя қилмаганлар орасида тарқалади.\nШунингдек, Сваминатан вакцинанинг қўшимча дозаларига ҳожат йўқлигини қўшимча қилган. ЖССТ раҳбари Тедрос Аданом Гебрейесус «дельта» штаммининг тарқалишини камайтириш жаҳон ҳамжамияти кўраётган чоралардан бири эканини айтганди. «Ҳар бир мамлакатда касалхонага ётқизиш ва ўлим кўрсаткичининг ошиши эмлаш даражаси паст бўлган ва соғлиқни сақлаш чоралари чекланган жойларда кузатилмоқда», — деган эди ЖССТ раҳбари.\nАввалроқ ЖССТ коронавирус етиб бормаган давлатни маълум қилганди. Шунингдек, коронавируснинг беморларда нима учун турлича кечиши айтилганди. коронавирусга чалинганларда олдин аниқланмаган аломатлардан бири кузатилаётгани хабар қилинган.


Бош саҳифа > ЯНГИЛИКЛАР > Ўзбекистон Миллий кутубхонасида Ўзбекистон халқ шоираси Ҳалима Худойбердиевага “Эл-юрт ҳурмати” орденини топшириш маросими бўлиб ўтди\nТадбирда иштирок этган давлат маслаҳатчиси Х.Султонов Ўзбекистон халқ шоираси Ҳалима Худойбердиевани муборакбод этиб, давлатимизнинг юксак мукофоти - “Эл-юрт ҳурмати” орденини топширди.\nТадбирда Ўзбекистон Ёзувчилар уюшмаси раиси Муҳаммад Али, шоира Ҳ.Ортиқбоева, “Ўзбекистон” нашриёти бош муҳаррири А.Жўраев, “Саодат” журнали бош муҳаррири Ф.Жалилова, шоира Қ.Раҳимбоева, Ўзбекистон хотин-қизлар кўмитаси раиси ўринбосари Г.Марупова, адабиётшунос олим Қ.Йўлдошевлар сўзга чиқиб, шоирани табаррук ёш ва қутлуғ мукофот билан қутладилар, унинг оташнафас, жўшқин, синовларда тобланган, сермазмун ижоди ҳақида гапирдилар. “Ҳалима Худойбердиева шеъриятининг мавзу ва маъно кўлами ниҳоятда кенг ва чуқурдир. Унинг шеърларида гўдак, аёл, ота-она, ватан мавзулари устуворлик қилади”, -деди “Ўзбекистон” нашриёти бош муҳаррири А.Жўраев ва шоирага янги чоп этилган “Осойишта шам” шеърий тўпламини армуғон этди.\nҲалима Худойбердиева 1947 йил 17 майда Сирдарё вилоятининг Боёвут туманида туғилган. У ўрта мактабни тамомлагач, Тошкент Давлат университетида таълим олди. Сўнгра «Саодат» журналида аввал бўлим бошлиғи, муҳаррир ўринбосари ва кейинчалик бош муҳаррир сифатида самарали фаолият кўрсатди. Шу давр оралиғида у Москвада Олий адабиёт курсида таҳсил олди. У «Ёш гвардия» (ҳозирги «Янги аср авлоди») нашриётида бўлим бошлиғи, Ўзбекистон хотин-қизлар қўмитаси кенгаши раиси лавозимларида хизмат қилди. «Ёзувчи» нашриётида етакчи мутахассис ва «Гулистон» журналида адабиёт бўлимини бошқарди.\nҲалима Худойбердиеванинг ижоди 60-йиллардан бошланган бўлиб, шу кунгача у йигирмадан ортиқ шеърий тўпламлар, достонлар ва публицистик мақолалар яратди. Хусусан, унинг «Илк муҳаббат» (1968), «Оқ олмалар» (1973), «Чаман» (1974), «Суянч тоғларим» (1976), «Бобо қуёш» (1977), «Иссиқ қор» (1979), «Садоқат» (1983), «Муқаддас аёл» (1987), «Юрагимнинг оғриқ нуқталари» (1991), «Ҳурлик ўти» (1993), «Бу кунларга етганлар бор» (1994), «Тўмариснинг айтгани» (1996) каби шеърий, насрий мажмуалари кенг китобхон оммасининг маънавий мулкига айланган. У таржимон сифатида ҳам самарали ижод қилмоқда. Унинг Фазу Алиева, Силва Капутикян, Иброҳим Юсупов асарларидан қилган таржималари эътиборлидир. Ҳ.Худойбердиева маҳоратли публицист ҳамдир. Унинг «Юрагимнинг оғриқ нуқталари» тўпламига кирган мақолаларида замонамизнинг долзарб муаммолари ҳақида мушоҳада юритилади. Унинг жўшқин шеърияти ёрдамида инсонларни руҳлантириш, уларга ирода, матонат, бағрикенглик ва ҳар қандай шароитда ҳам ўз ижодига содиқ қолишдан иборат ибрат мактаби муносиб баҳоланиб, 1992 йилда «Ўзбекистон халқ шоири» фахрий унвони билан тақдирланган.


Пойтахтдаги тошқинлар - Huquq.uz\n10:56 - 07.04.2022\nҚиш тугаб, баҳор келди. Ёмғирли кунлар бошланди. Аслида ёмғир деҳқон ва чорвадорларимизга барака олиб келади. Лекин жала қуйса баъзи фуқароларни ҳадик босади. Чунки кучли ёмғирлар туфайли айрим кўчаларни сув босиб, турли ноқулайликлар келтириб чиқармоқда. Ҳатто сув одамларнинг уйигача кириб, иморатларига зарар етказган ҳолатлар ҳам кузатилаяпти. Бунинг сабаби нимада?..\nТаъкидлаш жоизки, кейинги йилларда юртимиздаги вилоят ва туман марказлари, шаҳар ва қишлоқларнинг қиёфаси тубдан ўзгартирилаяпти. Бюджетдан катта маблағ ажратилиб, ҳудудлар ободонлаштирилмоқда. Ободонлаштириш бошқармаларининг моддий-техник базаси йил сайин мустаҳкамланмоқда. Ушбу соҳадаги қонун ҳужжатлари такомиллаштирилаяпти. Жумладан, Вазирлар Маҳкамасининг 2013 йил 10 январдаги «Республика аҳоли пунктларини ободонлаштириш ишларини ташкил этишни такомиллаштириш чора-тадбирлари тўғрисида»ги қарорида аҳоли пунктларининг тозалигини сақлаш, уларни кўкаламзорлаштириш бўйича вазифалар белгилаб берилган. Қарорда кўчалар, хиёбонлар, ёдгорлик мажмуалари ва умумий фойдаланиладиган бошқа зоналарни кўкаламзорлаштириш, дов-дарахтларни парвариш қилиш, йўл ва кўприкларни сақлаш, таъмирлаш, қишлоқ йўлларини сақлаш, таъмирлаш, дренаж хўжалигини (вертикал ва горизонтал қудуқлар, очиқ ва ёпиқ коллекторлар, сунъий ҳавзалар, ер ости ва ёмғир сувларини ҳайдайдиган насос станциялари) ва фаввораларни сақлаш, таъмирлаш ва улардан фойдаланиш каби бир қатор вазифалар жойлардаги ободонлаштириш бошқармалари зиммасига юклатилган. Шундан келиб чиқиб айтиш мумкинки, биз юқорида таъкидлаган муаммо учун айнан ҳудудлардаги ободонлаштириш бошқармалари масъул.\n2021 йилнинг январь ойида Британиянинг «Аруп» компанияси юртимизда шаҳарни барқарор бошқариш бўйича ўтказган семинарда пойтахтнинг барқарор ривожланишидаги асосий хавф зилзила ва сув тошқинлари эканини таъкидлаган. Дарҳақиқат, ҳар йили бўладиган кучли жалалар нафақат пойтахт кўчаларини, балки вилоят марказларидаги кўчаларни ҳам сув босишига сабаб бўлмоқда.\nБунинг сабабига тўхталадиган бўлсак, кейинги йилларда пойтахт ва вилоятлардаги кенг кўламли қурилишларда ёмғир сувларининг оқимига унчалик аҳамият берилмаяпти. Хусусан, аксарият янги уйлар, йўл ва кўприклар бу каби ҳолатларни инобатга олмаган ҳолда қурилмоқда. Шунингдек, йўл четидаги ёмғир суви тушадиган новларнинг йўналиши ҳисобга олинмаяпти. Чунки новларга тушган ёмғир суви оқиб канал ва ариқларга бориб қуйилиши керак. Аксарият ҳудудлардаги бундай новлар йўл четига шунчаки ётқизиб кетилмоқда. Афсуски, уларга тушган сув на катта ариқларга, на каналларга йўналтирилади. Яна ёмғир сувини тортувчи коллектор тармоқлари ва новларнинг барқарор ишлашига одамлар йўлларга ташлаб кетаётган чиқиндилар ҳам ўз таъсирини ўтказмоқда. Санайдиган бўлсак, омиллар кўп.\nУшбу муаммонинг аниқ сабаблари ва ечими хусусида Тошкент шаҳар ҳокимлиги ободонлаштириш бош бошқармаси дренажлар ва коллекторларни таъмирлаш ва сақлашга ихтисослаштирилган бошқармаси мутасаддиларига мурожаат қилдик.\nТошқиннинг бир нечта сабаби\nБерилган маълумотларга кўра ҳозир Тошкент шаҳрида қарийб 100 километрлик дренаж ва коллекторлар мавжуд. Уларнинг 53 километрдан ошиғи ёпиқ, 40 километрга яқини очиқ коллекторлардир. Ёпиқ коллекторларнинг энг кичиги 80 см.ли бетон қувурлардан иборат бўлиб, катталарининг ичида машина бемалол юрар экан. Мазкур коллекторлар ер сатҳидан тахминан 15-20 метр чуқурликдан ўтказилган бўлиб, пойтахт ҳудудидан ёғин ва ер ости сувлари каналларга оқиб чиқиб кетишини таъминлайди.\n– Пойтахтимиздаги ёғин сувларини тортадиган коллектор тармоқларининг 1 метр ва ундан катта ҳажмдагиларининг сақланиши ва барқарор ишлашини бизнинг бошқармамиз назорат қилади, – дейди бошқарманинг ишлаб чиқариш ва техника бўлими муҳандиси Мирзараҳмат Ҳамдамов.\n– Қолган тармоқларни сақлаш туманлардаги ободонлаштириш бошқармалари зиммасида. Шунингдек, кўп қаватли уйларнинг орасига ётқизилган новларнинг созлигига ўша ҳудуддаги хусусий уй мулкдорлари ширкатлари масъул бўлса, ҳовлили аҳоли пунктларидаги кичик новларнинг ишлашига маҳалла мутасаддилари жавобгар.\nДарҳақиқат, ёғингарчилик оқибатида содир бўлаётган тошқинлар пойтахтдаги долзарб муаммолардан бири. Чунки ёғин сувини тортувчи коллекторлар асосан СССР пайтида режалаштирилиб, ўша даврдаги шароитдан келиб чиқиб қурилган. Мустақиллик йилларида фақатгина бир қанчаси реконструкция қилиниб, очиқ коллекторлар ёпиқ ҳолатга ўтказилган. Яъни, мазкур коллекторларнинг қурилганига деярли ярим аср бўлган. Тўғри, ёғин сувининг ҳажми аҳоли сонининг ўсишига боғлиқ эмас. Лекин пойтахтда бўлаётган кенг кўламли қурилишларнинг таъсири бор. Боиси ёғин сувлари сингиб кетадиган майдонлар камаймоқда.\nКучли ёки узлуксиз ёғингарчиликда йўлларга сув тошишининг сабабларидан бири қопламасиз майдонларнинг йил сайин қисқариб боришидир. Яъни, яшил ҳудудлар камайиб, асфальт ёки бетон қопламали майдонлар кенгаймоқда. Яна бир сабаб шуки, маҳаллалардаги каналларга йўналтирилган новларнинг мувозанати бузилган ёки умуман йўқ бўлиб кетган. Улар ўз-ўзидан шундай ҳолатга келиб қолмаган. Одамлар шу ҳолга келтирган. Мисол учун ёғингарчилик бўлса Учтепа тумани Ўткир маҳалласидаги Ибрат ва Бешқайрағоч кўчалари кесишмасида сув тошадиган бўлиб қолганди. Мазкур муаммога ечим излаб, маҳалладаги ёши улуғ одамлар билан суҳбатлашдик. Улар ўша ҳудуднинг қаеридан очиқ коллекторлар ўтганини кўрсатишди. Афсуски, барчасини одамлар йўқ қилиб, турли иморатлар қуриб юборишган. Мана оқибати. Ҳозир мазкур маҳаллага янги коллектор қурилди.\nПойтахтимизда бу каби ҳолатлар кўпаймоқда. Хусусан, Яшнобод туманидаги Махтумқули кўчасининг собиқ Тошкент авиация заводи ҳудудидан ўтган қисмида ҳам ёғингарчилик бўлса сув тўпланиб, ноқулайликлар келтириб чиқармоқда. Ёки Шайхонтоҳур туманидаги Кичик ҳалқа йўли ва Истироҳат кўчаси кесишмасида ҳам ёмғир оқибатида йўлни сув босади. Бу ҳудудларга катта миқдордаги сувни тортадиган коллектор қурилмаса, ҳар ёғингарчилик бўлганда хунук ҳолатга гувоҳ бўлаверамиз. Бошқармамиз томонидан ушбу муаммоларни бартараф қилиш учун тегишли жойга таклиф берилган. Бу бўйича бюджетдан етарли маблағ ажратилиши лозим.\nАслида бошқармамиз коллекторлар қурмайди. Уларнинг барқарор ишлашини таъминлаб, назорат қилади. Агар бюджетдан маблағ ажратилса, коллекторларни тендерда ютиб чиққан корхоналар қуради. Ёғингарчилик пайти тошқин бўлишининг яна бир сабаби одамларнинг маданиятсизлиги. Кўчага чиқинди ташлаб кетилиши оқибатида улар кичик новларда тўпланиб, оқава сув билан катта новларга тушади ва улар орқали коллекторларга кириб бориб сув йўли тўсилишига олиб келади. Шу ерда «новларни ҳудудий ободонлаштириш бошқармалари тозалаб турмайдими?» деб сўрашингиз мумкин. Новлар кунда икки марта тозаланади. 15-20 метр чуқурликдаги катта коллекторимизда ҳар 50 метрда ва қайрилиш жойларида кузатув қудуқлари бор. Мазкур қудуқларга оқава сувдаги чўкмалар тушиб тўпланади, аммо баклажка, ёғоч каби чўкмайдиган буюмлар кузатув қудуқларидан оқиб ўтиб кетиб, коллекторнинг қаеригадир бориб тиқилади. Бу жараёнда коллекторнинг ўша жойини тозалаш жуда мушкул. Сувни тўхтатиб туриб, коллекторнинг ичидан бориб, тиқилиб қолган жойни топиш керак бўлади. Кузатув қудуқлари ҳам кунига икки марта тозалаб турилади. Лекин одамлар 24 соат мабайнида чиқинди ташлашади. Агар кўчага ахлат улоқтиришга барҳам берилса, бу муаммонинг битта сабаби бартараф этилган бўларди.\nШунингдек, бошқармамиз турли объектларга ер ости сувлари зарар етказмаслиги учун ҳам фаолият олиб боради. Хусусан, ер ости сувлари метро линияларига чиқиб кетмаслиги ва кўп қаватли уйларга зарар етказмаслиги учун пойтахтда 317 та тик (артезиан) қудуқ узлуксиз ишлаб туради. Улар тортиб олган сувлар ҳам коллекторлар орқали каналларга йўналтирилади. Шу сувдан яшил ҳудудларни суғориш учун ҳам фойдаланилади.\nИшимизни тўлиқ бажаришимизга баъзан махсус техникаларимиз йўқлиги ҳам таъсир қилади. Техника керак бўлса, бош бошқармага қарашли махсус техникалардан фойдаланамиз.\nКанализацияга оқизилаётган ёмғир суви\nПойтахтдаги айрим маҳаллаларда одамлар тошқиннинг олдини олиш мақсадида ёмғир сувини канализация тизимига йўналтиришаяпти. Оқибатда кучли ёғингарчилик бу тизимнинг барқарор ишлашига салбий таъсир кўрсатиб, қайта ишланадиган сувлар атроф муҳитга тарқалишига сабаб бўлмоқда. Тизимда авариялар ҳам бўлиб турибди.\n– Йил сайин ёғин сувини оқава сув қувурларига улаб қўйиш ҳолатлари кўпаймоқда, – дейди «Тошкент шаҳар сув таъминоти» МЧЖ бош муҳандиси Қодир Алимов.\n– Бу эса ёғингарчилик пайтида оқава сувларни қабул қилувчи иншоотлар фаолияти издан чиқишига олиб келаяпти. Чунки иншоотларнинг ишлаш тартиби маълум кетма-кетликка асосланган. Ушбу кетма-кетлик белгиланган вақтда якунланади. Иншоотга меъёрдан ортиқ оқава сув кириб келса, биологик тозалаш жараёнлари издан чиқади. Шу сабабли Вазирлар Маҳкамасининг 2010 йил 3 февралдаги «Коммунал хўжалик тизимида табиатни муҳофаза қилиш фаолиятини яхшилашга доир қўшимча чора-тадбирлар тўғрисида»ги ҳамда 2014 йил 15 июлдаги «Коммунал хизматлар кўрсатиш қоидаларини тасдиқлаш тўғрисида»ги қарорларида бу борадаги меъёрлар аниқ белгилаб қўйилган.\nМинг афсуски, ҳозир Тошкент шаҳридаги аксарият маҳаллаларда яшовчи аҳоли ёмғир сувини оқава сув қувурларига улаб қўйган. Бир қарашда уларни ҳам тушуниш мумкин. Сув кетадиган жой бўлмагандан кейин ёмғир сувини канализацияга оқизишдан бошқа иложи йўқ. Аммо бу фавқулодда ҳолатларга сабаб бўлмоқда. Қувурга сиғмаган канализация сувлари кўчалардаги қудуқлардан тошиб чиқаяпти. Маиший чиқиндилар аралашиб кетган сув кўчаларга тошади, ёмғир тиниб қуёш чиққанида эса ўша сувлар буғланади. Одамлар ундан нафас олади. Қолганини ўзингиз тасаввур қилиб кўринг. Ана шундай ҳолатларнинг олдини олиш учун аҳоли уйлари ва корхоналарда канализацияга улаб қўйилган ёмғир суви дарҳол тармоқдан узилади ва маъмурий баённома расмийлаштирилади, бу эса жарима солинишига сабаб бўлади.\nХулоса қиладиган бўлсак, ёғингарчилик пайтида содир бўлаётган тошқинларнинг сабаблари маълум. Уларни бартараф қилиш учун эса кўп иш қилиниши керак. Давлатимиз раҳбари халқимизнинг яхши яшаши учун шароит яратиш ва бу йўлда бор имкониятларни ишга солиш, муаммоларни иложи борича тез бартараф этишни жойлардаги мутасадди раҳбарлардан талаб қилмоқда. Аммо сув тошқинларини бартараф этишда нафақат давлат ташкилотлари, балки фуқаролар ҳам иштирок этиши керак. Масалан, йўл четидаги новга чиқинди ташлаган одамга бир марта танбеҳ берсак, келаси сафар у бу ишини такрорламайди. Қолаверса, давлат бизга ҳамма нарсани қилиб бериши керак деб ўйлашни тўхтатиб, маҳаллалардаги, кўп қаватли уйлар орасидаги ариқчаларни ўзимиз тозалаб турсак, ёғин сувини катта ариқларга йўналтириб қўйсак, нур устига нур бўлади. Сал эътиборлироқ бўлсак кифоя.


Самарқанд туманида ҳайдовчилар тезликни оширгани туфайли рўй берган автоҳалокат натижасида 6 киши вафот этган - zarnews.uz\nСамарқанд туманида ҳайдовчилар тезликни оширгани туфайли рўй берган автоҳалокат натижасида 6 киши вафот этган\nСамарқанд вилоят ИИБ йўл ҳаракати хавфсизлиги бошқармаси бошлиғи Абдунаби Носиров Самарқанд туманида аҳоли билан учрашди.\nТуман ҳокимлигида ўтказилган учрашувда А.Носиров ҳудудда содир бўлаётган йўл-транспорт ҳодисалари ҳақида гапириб, йил бошидан буён 12 та йўл-улов ҳодисаси қайд этилганлигини таъкидлади. Мазкур йўл-транспорт ҳодисалари натижасида 6 киши вафот этган, 14 нафар фуқаро турли даражада тан жароҳати олган.\nУчрашувда йўлларда ҳаракатланиш мобайнида йўл қоидаларига амал қилиш, йўл-транспорт ҳодисаларини келтириб чиқарадиган асосий омиллар муҳокама этилди. Иштирокчиларга камераларга муҳрланган, йўлда содир этилган автоҳалокатларнинг тасвири туширилган видеороликлар намойиш этилди.\nПайариқда бир кунда 367 ҳолатда йўл ҳаракати қоидабузарликлари аниқланди


«Автомобиль ойнасига парда илишни тақиқлаш билан ҳурматга эришиб бўлмайди» — ИИВ матбуот котиби – Газета.uz\n18 октябр 2019, 14:06 Жамият\nОктябрь бошида Ўзбекистон Ички ишлар вазирлиги автомобилларнинг орқа ён ойналарида парда ёки бошқа буюмлардан фойдаланишни тақиқлашни кўзда тутувчи ҳукумат қарори лойиҳасини эълон қилган эди.\nПайшанба куни Ахборот ва омавий коммуникациялар агентлигида бўлиб ўтган матбуот анжуманида ҳуқуқшунос ва блогер Хушнудбек Худойбердиев нима учун ИИВ пардаларга қарши чиқаётгани, ваҳоланки қонунчилик буни тўғридан-тўғри тақиқламаслиги ҳақида сўради. Аниқроғи, ЙҲХББ бўлинмалари ҳайдовчиларни пардадан фойдалангани учун жаримага тортиш тўғрисидаги ишлар бўйича судларда ютқазмоқда.\nИИВ Йўл ҳаракати хавфсизлиги бош бошқармаси матбуот хизмати бошлиғи Акмал Юнусов судлар томонидан жарималар асоссиз деб топилаётганига қарамасдан ЙҲХББ позицияси ўзгармай қолишини маълум қилди.\n«Биз Бухоро шаҳар маъмурий судида ютқазганимиздан сўнг биз баёнот бердик. Бизнинг позициямиз ўша-ўша. Вилоят судида ҳам ютқаздик, бу табиий ҳолат. Фуқаролар ўз ҳуқуқларини ҳимоя қилиш учун судга мурожаат қилишади. Биз ҳам юқоридаги судларга [апелляция] топшириш ҳуқуқига эгамиз», — деди у.\nХушнудбек Худойбердиев бу ҳолатни «ғайритабиий» деб атади.\n«Фуқаро ўз ҳуқуқини ҳимоя қилиб судга мурожаат қилади, бунга бир неча ойларини йўқотади. Бухородаги ҳолат апрелда бўлган эди, суд қарори сентябрда чиқди. Бунга беш ой кетди. Бу ғайритабиий жараён», — деди у.\nҲуқушунос «ҳақиқат улар томонда» экан, у ҳолда нима сабабдан ИИВ орқа ён ойналарга парда илишни қонун йўли билан тақиқлаш учун тузатишлар лойиҳасини тайёрлаганини ҳам сўради.\nАкмал Юнусов амалдаги норматив-ҳуқуқий ҳужжатлар судларда нотўғри талқин этилаётгани, шу боисдан тушунмовчиликларга барҳам бериш учун ўзгартишлар киритиш режалаштирилаётганини маълум қилди.\n«Бу шунчаки лойиҳа, ҳали тасдиқлангани йўқ. Ҳозир муҳокамалар кетмоқда, аксарият изоҳлар салбий, биз буни биламиз. Айрим давлат органлари ҳам қарши чиқмоқда. Бу масала кўриб чиқилади», — деди ЙҲХББ матбуот хизмати раҳбари.\n«Газета.uz» мухбири орқа ён ойналарга парда илиш ЙТҲлар сонига таъсир кўрсатиши тўғрисида тадқиқотлар ўтказилдими, бу йўналишда статистик маълумотлар борми, дея савол берди. Акмал Юнусов аниқ статистик маълумотлар йўқ, дея жавоб берди.\nЎзбекистон Ички ишлар вазирлиги матбуот котиби Шохруҳ Ғиёсов фуқароларни ноқулай вазиятга солиб қўядиган бундай позиция билан аҳолининг ҳурматини қозониб бўлмаслигини таъкидлади.\n«Мен бу борада тегишли раҳбарлар билан гаплашдим… Бирор нарсага рухсат берилиши ва ниманинг тақиқланиши мантиқан тўғри эканини ҳамма тушунишини истарман. Тонировкага рухсат берилган… Баъзилар костюмни орқа ойнага осиб қўйиш мумкинми, деб сўрашади. Биз [орқа ён ойналарда парда ва бошқа нарсалардан фойдаланишни тақиқлаш тўғрисидаги] талаб мутлақо мантиқсиз эканини тўғри тушунамиз. Бу лойиҳа, мен бу масала билан энди шуғуллана бошладим. Агар керак бўлса, биз раҳбариятга таклиф киритамиз: ким бунга қай даражада қизиади», — деди у.\nШохрух Ғиясовнинг айтишича, Ички ишлар вазирлигининг мақсади одамлар учун энг қулай шароитларни яратишдир.\n«Аммо агар биз бу тақиқни талаб қилсак, биз ҳеч қандай натижага эриша олмаймиз», — деб огоҳлантирди у.\nКелгусида ИИВ қарор қабул қилишда бунинг фуқаролар ҳаётини қанчалик осонлаштиришидан келиб чиқади, дея ишонч билдирди матбуот котиби.\n20 октябр 2019, 15:38\nТанировка хавф тугдиради деб рухсат берилмас эди эндиликда пул тулаб рухсат олса хавф тугдирмайдиган булди бошка хавфли ишларни хам пулини тулаб килаверадиган килиб куйинглар пул тушуми купаяди . Бизда конунга узгартириш киргазиш оркада колиб кетяпти давлатимиз ривожланиб кетаётган бир даврда


29.06.20 16:33\tmsk\nОзодбек Назарбеков . Myday.uz сайти фотосурати\nТуркманистон президенти Гурбангули Бердимуҳамедов Ўзбекистон маданият вазири Озодбек Назарбековга «Туркманистонда хизмат кўрсатган артист» унвонини берди. Бу ҳақда туркманларнинг «Олтин аср» нашри хабар беради.\nПрезидент фармонида келтирилган сўзларга кўра, Назарбеков икки мамлакат ўртасида дўстлик, биродарлик, яхши кўшничилик ва ҳамкорлик алоқаларини мустаҳкамланишига ўз ҳиссасини қўшгани учун мана шундай юксак унвонга сазовор бўлган. Шунингдек, Бердимуҳамедов ўзбек маданияти вазирининг «куй-қўшиқ санъати ривожидаги ютуқлари ва профессионал маҳорати»ни ҳам назарга олиб ўтган.\nОзодбек Назарбеков Ўзбекистонда энг машҳур хонандалардан бири саналади. У 1994 йилдан бери ижод қилади. Назарбеков 2007 йили Санъат ва маданият институтини тамомлаган, 2010 йили «Ўзбекистонда хизмат кўрсатган халқ артисти» унвонини олган. У 2017 йили республика Маданият вазирининг ўринбосари этиб тайинланди ва 2020 йилдан ушбу вазирликни бошқара бошлади. Бундан икки ҳафта олдин Озодбек Назарбеков Юнус Ражабий номидаги миллий мусиқа санъати институтига ректор этиб тайинланганди.\nВазирлик лавозимида ишлаб туриб ҳам Назарбеков саҳнада консертлар бериб боради. Апрель ойида у президентга мурожаат сифатида янги қўшиғини ҳавола этди. Ижодкорнинг сўзларига кўра, у ушбу қўшиқ орқали Шавкат Мирзиёевнинг сўзларини халққа етказмоқчи бўлган. Бунга қадар вазир коронавирусга қарши кураш тўғрисида қўшиқ яратганди.


05.11.2020 – КУН УЗ\nГлавная / 2020 / November / 05\nАрхивы за день : 05.11.2020\nХарбий жиноятларда айбланган Косово президенти истеъфога чикди\n05.11.2020\tЖамият Comments Off on Харбий жиноятларда айбланган Косово президенти истеъфога чикди\nХошим Тачи 1990-йилларда, мустакиллик учун уруш даврида дала кумондони ва «Косово озодлик армияси» рахбарларидан бири булган. Фото: Getty Images Косово республикасининг бешинчи президенти Хошим Тачи уз лавозимини тарк этмокда, деб хабар берди AP. У матбуот анжуманида уз карори хакида эълон килган. Тачи харбий жиноятлар содир этиш айблови буйича Гаага судида жавоб бериш …\n05.11.2020\tЖахон Comments Off on Байден галабага якин. У баёнот берди\nФото: AP АКШ тарихидаги энг можароли булиши кутилаётган сайлов охирига якинлашиб колган куринади. Сайлов утганига икки кун булди хамки голиб аник эмас. Бирок бугун Висконсин ва Мичиганни узиники килган Байден 26 та овозга эга булиб, галабага якинлашди. Байденда айни дамда 264 нафар вакилнинг овози бор. Трамп эса хамон 214 та …\n«Баъзи жойлардаги мутасаддилар узининг бугунги муаммосини хал киламан деб, президент сиёсатига хиёнат килаётганини тушунмаяпти» – Шерматов\n05.11.2020\tЖамият Comments Off on «Баъзи жойлардаги мутасаддилар узининг бугунги муаммосини хал киламан деб, президент сиёсатига хиёнат килаётганини тушунмаяпти» – Шерматов\nХалк таълими вазири Шерзод Шерматов хокимлар ва сектор рахбарларидан халк таълими тизими ходимларини факат таълим сифати буйича ишлашларига шароит яратишда ёрдам беришни суради. “Нахотки баъзи жойлардаги мутасаддилар узининг бугунги муаммосини хал киламан деб, Президент сиёсатига хиёнат килаётганини тушунмаса! Президентимиз бу йил биринчи бор “Укитувчи ва мураббийлар куни” байрамида узлари чикиб табрик …\nТаом истеъмолидан сунг Аллохга хамд айтиш фазилати


Розия Тужжор (1947; Эрон) | www.ziyouz.uz\nБош саҳифа Жаҳон насри онлайн антологияси Розия Тужжор (1947; Эрон)\nРубрика: Розия Тужжор (1947; Эрон)\nРозия Тужжор 1947 йилда Теҳрон шаҳрида дунёга келган. Унинг болалик даври Теҳрон шаҳрининг маҳаллаларидан бирида ўтди. Ўрта мактабни тугатгач, университетнинг психология факультетида таҳсил олади. 1985 йилдан бошлаб ҳикоянавислик билан шуғуллана бошлайди. Унинг илк ҳикоялар тўплами “Ҳикоя тақвими тўғрисида сура” номи билан босилиб чиққан. Бугунгача адибанинг бир нечта асари китобхонлар ҳукмига ҳавола этилган. Жумладан, «Ойнали аёл», «Етти тугун», «Наргислар», «Илдизларга саёҳат», «Ишқдаги шуъла», «Сабр тоши», «Акация кўчаси», «Хайрли тун», «Шуъла ва тун» каби бадиий асарлар ёзувчининг ижодида алоҳида ўрин тутади. Адибанинг ҳикоялари инсоннинг ички дунёсига қилинган сафарнинг баёнидан иборатдир.Розия Тужжор бир неча йиллардан буён уч ойлик “Насрий адабиёт” журнали таҳрир ҳайъатининг аъзоси. Шунингдек, у Эрон “Қалам” жамиятининг таъсисчиларидан ва бошқарув кенгашининг аъзоларидан бири ҳам ҳисобланади.\nЧол ўлган эди. Чунки анча вақтлардан буён чолнинг катта кўзойнаги токчада турар, унинг ўнг кўзига тушган дарз кундан кунга катталашиб борарди. Кампир – Ҳамдам учун бу ҳодисанинг юз беришига ишониш унчалик ҳам қийин эмас эди. Чунки акс ҳолда деворга чирмалиб давоми…\nРозия Тужжор. Тўкилган гуллар (ҳикоя)\nТуннинг нариги бошидан келарди. Олдинига оҳиста-оҳиста ҳаракатланиб, кўрсаткич бармоқларини ерга нуқир, аммо кейинроқ булутлар оҳ чекканларидан сўнг қадамларини тезлаштирардилар. Энди тарновнинг ихтиёри ўзида эмасди. Овозини баралла қўйганича вой-войлаб йиғлар, нола қилар, унинг овози икки табақали эшикларнинг тирқишидан ичкарига кириб келарди.Хона давоми…\nРозия Тужжор. Наргислар (ҳикоя)\nИнгичка бир ариқ ва бир қатор бинафша гул: бахмал юзлари ва хумор кўзлари билан коптокчалардек ғилдираётган сув пуфакчаларига термулган бинафшалар.Ариқнинг бўйида ўтириб олганимча унда оқаётган сув салқинлигига бармоқларимнинг учи билан амин бўламан. Шамшодлар ортидан уларни кўраман: шуур ва идрокнинг заъфаронранг давоми…\nРозия Тужжор. Шиша аёл (ҳикоя)\nАёл кўзгунинг олдида тўхтади-да, оҳ тотиб қўйди. Кичкина бир булут доғи ойнанинг хотирасини остин-устин қилиб юборди. Кичкина олтинранг тароғини олди-да, тўғноғичлар асирлигидан озод бўлган сочларини таради. Шалоладай товланаётган қоп-қора сочлар елка узра ёйилдилар. Кўзгунинг ичидан узоқ-узоқларни кўриш мумкин эди. Аммо давоми…\nРозия Тужжор. Хайрли тун (ҳикоя)\n– Совқотяпман!Аёл шундай деди-да, пиёладан юқорига ўрлаётган буғни томоша қилди. Пиёла чиннидан бўлиб, кичкина ва ингичка бир ёриқ қизил гулнинг шохларидан ўтиб кетар, пиёланинг ярим ой шаклидаги оғзига етмасдан чап томонга хиёл бурилганча бош эгиб тўхтарди.– Совқотяпман!Яна бир марта айтди. давоми…\nРозия Тужжор.Парвоз (ҳикоя)\nКунботар токларнинг елкасига қўнган. Ковушларимни ечиб, оёқларимни муздек сувга топширдим. Кунботар ёйдек елкамда иккита қанот ўстириб чиқарган бўлиб, бир соатлардан кейин оҳиста буғланганича ложувард сувда йўқ бўлиб кетса керак.Дарахтлар ортига яширинган дарахтлар тепасидан қишлоқни кўрса бўладиган бир оралиқ топдим. Сув давоми…\nРозия Тужжор. Ҳам олма, ҳам юлдуз (ҳикоя)\nИкки томонида баланд арча дарахтлари қад кўтарган тошлоқ йўлдан ҳорғин кетиб борарди. Ўнг томонда кўпқаватли бетон уйлар терилиб кетган бўлиб, улар тугаган жойда бир тоғ кўринарди. Тоғ худди чалқанча тушганича оғзини очиб осмонга юзланиб ётган оёқлари узун аёлга ўхшарди. Қўшни давоми…


2021 йилда саёҳатлар учун энг хавфли ва энг хавфсиз мамлакатлар рейтинги эълон қилинди. Унда Ўзбекистон ҳам бор... - Халқ сўзи\n2021 йилда саёҳатлар учун энг хавфли ва энг хавфсиз мамлакатлар рейтинги эълон қилинди. Унда Ўзбекистон ҳам бор...\n22:33 03 Декабрь 2020 Дунё\nТиббиёт ва хавфсизлик бўйича “International SOS” халқаро экспертлар гуруҳи 2021 йилда саёҳатлар учун энг хавфсиз ва энг хавфли давлатларнинг интерактив харитасини тузишди.\n“Daily Mail” нашри хабарига кўра, мутахассислар ўзлари бажарган иш 2021 йилда одамларга саёҳат қилишни режалаштиришда асқотади дея умид қилишмоқда.\nРейтингга кўра, 2021 йилда ташриф буюриш учун энг хавфли беш ҳудудга Ливия, Сурия, Афғонистон, Ироқ ва Марказий Африка Республикаси киритилган.\nГренландия, Швейцария, Словения, Норвегия, Финляндия ва Дания, шунингдек, Кабо-Верде, Ангилья, Теркс ва Кайкос каби орол мамлакатлар энг хавфсиз масканлар қаторидан жой олган.\nЎзбекистон эса ушбу харитада хавф даражаси паст бўлган давлатлар орасидан ўрин эгаллаган.\nТаъкидлаш жоиз, ҳар йил тузилувчи ушбу харитада сайёҳлар қайси давлатда сиёсий зўравонликлар, ижтимоий ғалаёнлар, зўравонлик ва жиноятчилик хавфи ҳамда жорий йилда долзарб бўлган пандемия таъсирига дуч келишлари мумкинлигини кўрсатилган.\n“International SOS” дунё бўйлаб саёҳатчилар учун турли хатарларни кўрсатадиган харитани яратиш билан бир қаторда, CОVID-19дан энг юқори ва энг кам хавфга эга бўлган мамлакатлар харитасини ҳам ишлаб чиқишган.\nУнга кўра, коронавирус таъсирини энг кам ҳис қилган давлатлар Янги Зеландия, Танзания ва Никарагуа бўлган.\nПандемия таъсири "жуда оғир" деб баҳоланган ягона мамлакат сифатида Грузия қайд этилган. Қозоғистон, Польша, АҚШ ва Бразилия коронавирус "ўртача" таъсир қилган ҳудуд сифатида таъкидланган.\nЎзбекистон бу харитада коронавирус хавфи паст даражадаги давлатлар қаторига киритилган.\nМаълумот ўрнида, ушбу харитани тузишда соғлик ва хавфсизликка хавф солувчи асосий омиллар, коронавирус билан боғлиқ фаоллик, сафарларга киритилган маҳаллий чекловлар ва коронавирус оқибатларини юмшатиш бўйича чоралар самарадорлиги эътиборга олинган.\nМутахассислар томонидан тузилган яна бир харитада эса 2021 йилда дунё давлатларида тиббий муаммолар ёки касалликлар вужудга келишининг эҳтимолий хавфи кўрсатилган.\nУнга кўра, саломатлик билан боғлиқ муаммоларга дуч келиш хавфи юқори бўлган давлатларга Венесуэла, Шимолий Корея, Ливия, Жанубий Судан ва Яман киритилган. Канада, АҚШ, Янги Зеландия, Австралия, Жанубий Корея ва Япония бу борада энг хавфсиз давлатлар деб топилган.\nРоссия, Хитой ва Ҳиндистон саломатлик билан боғлиқ муаммоларининг "ўзгарувчан" хавфига эга мамлакатлар сифатида кўрсатилган.\nМаълумот ўрнида, Ўзбекистон ушбу харитада ўртача хавфга эга давлат сифатида эътироф этилган.\n“International SOS”, шунингдек, “Ipros Mori” томонидан 99 мамлакатнинг 1400 дан зиёд хатарлар бўйича мутахассислари ўртасида ўтказилган “Business Resilience Trends” сўрови натижаларини ҳам эълон қилган.\nМаълум бўлишича, ишбилармон саёҳатчиларнинг 79 фоизи 2020 йилда соғлиқ ва хавфсизлик хавфлари кўпайган деб ҳисоблашмоқда.


Назарбоев Қозоғистондаги аҳволдан ‘яхши хабардор’, Каримов-чи? « Ўзбекистон Халқ Ҳаракати\nНазарбоев Қозоғистондаги аҳволдан ‘яхши хабардор’, Каримов-чи?\n08 July 2013 - 14:27\nҚозоғистон Президенти Нурсултон Назарбоев ўз туғилган куни арафасида тайёрланган ҳужжатли фильмда мамлакатдаги аҳволдан бохабар эканлигини билдирган. 73ни қаршилаган Элбоши 300 – 400 саҳифа ҳужжатни ўқиб чиқишини айтган.\nКузатувчилар салкам чорак асрдан бери Қозоғистонни бошқариб келаётган Назарбоевнинг ҳамма нарсадан воқиф эканлигини шубҳа остига олади.\nМаҳаллий КТК телеканали элбошининг 73га кириши муносабати билан “Назарбоев. Live” ҳужжатли филмини ишлади.\nУнда журналистнинг: “Президент мамлакатда содир бўлаётган нарсалардан ҳар доим ҳам воқиф бўлавермайди. Сизга келиб тушаётган информацияларнинг холислигини қандай таъминлайсиз?” деган саволига шундай жавоб берган.\n“Биринчидан, бизнинг давримизда ҳеч нарсани билмаслик мумкин эмас. Чунки, ОАВ бор, боз устига интернет ҳам мавжуд. Истак бўлса, ҳамма нарсани, ҳаттоки, сен ҳақингда ёмон нарсаларни ҳам билиш мумкин. Мен ҳаммани эшитишга ҳаракат қиламан. Бир кунда 300-400 саҳифа ҳужжатни кўриб чиқаман. Тажрибали одам сифатида қатор оралаб ўқийман”, – деган жаноб Назарбоев.\nПрезидент бундан ташқари махсус хизматлар унга ҳолатни етказиб туришини ва ўзи ҳам ҳар йили турли жойларда бўлиб одамларнинг ҳолидан хабар олишини билдирган.\nДўстлари унга тўғридан-тўғри қўнғироқ қилиб вазиятни билдириши ва ўзи ҳам дўстларига қўнғироқ қилиб нималар бўлаётганидан бохабар бўлишини айтиб ўтган.\nНазарбоев Қозоғистонни салкам чорак асрдан бери бошқариб келади.\nМухолиф вакиллари Назарбоев бутун бошқарувни ўз қўлига олишга интилгани учун сўз эркинлиги бўғилиши, инсон ҳуқуқлари топталиш ҳоллари кўплиги, бу каби ҳолатларни эса, президент ва ҳукумат билмасликка олишини айтади.\nНурсултон Назарбоевнинг ўзи ҳам 2011 йил декабрда Жанаўзендаги тинч намойишларнинг қонли тўқнашувларга айланиб оддий одамлар ўлганида минтақага сафар қилиб, нефтчиларнинг ҳолидан бехабар қолиб кетганини, ёрдамчилари унга вазиятни бошқача талқин қилганини айтган эди.\nАммо, қонли тўқнашувлардан кейинги маҳкамалар асосан намойишга чиққан нефтчиларни узоқ йиллик қамоқ жазоларига ҳукм қилди.\nҲуқуқ ҳимоячиларининг ҳукуматга, шу жумладан, Президент Назарбоевга қилган мурожаатлари беэътибор қолдирилди.\nПрезидент Назарбоевга замондош, унга ўхшаб мамлакатни 20 йилдан ошиқ бошқариб келаётган Ўзбекистон Президенти Ислом Каримовнинг баъзи танқидий чиқишларини кўплар “Президент жамиятдаги муаммолардан бехабар” дея талқин қилишмоқда.\nХусусан, ўтган ой у Россияда ишлаётган миллионлаб ўзбек меҳнат муҳожирларини “дангаса” дея атагани саҳардан кун ботгунча ишлайдиган баъзи муҳожирлар орасида норозилик уйғотди.\nХўш, Президент Каримов ўз фуқаролари ҳаётидан неқадар бохабар? Биз ушбу савол билан жамиятшунос Алишер Илҳомовга мурожаат этдик.\nАлишер Илҳомов: Биласизми, айтишим қийин, чунки мен Каримовнинг столига айнан нималар қўйилаётганини билмайман. Лекин, баъзи ишораларга ва баъзи кичик хабарларга таяниб, фикр билдирса бўлади. Каримов одатда энг майда-чуйда ишларга ҳам аралашади, ҳатто қандайдир скамейкани қаерга ўрнатиш ёки қандайдир бинога у ё бу безак берилиши масаласига ҳам. Шундай экан, аксинча, Каримовни жуда ҳам маълумотга бой одам деб ҳисоблаш мумкиндир.Бошқа мамлакатлар раҳбарлари билан солиштирилса, бу каби майда ишлар унинг лавозимига тўғри келмайди. Давлат раҳбарлари энг асосий стратегик масалаларга эътиборини жамлаган бўлиши керак. Лекин, ёши ўтиб борган сари, унинг жисмоний имкониятлари ҳам чекланаяпти ва у аралашидаган масалалар кўлами ҳам торайиб бораяпти. Жамиятда ва давлатдан ташқарида нималар бўлаётганидан нақадар хабардорлигига келсак, Каримов Россия телевидениесини кўриши айтилади. У Россия телеканалларида кўрсатилган у ё бу муаммоларга жуда таъсирланиб муносабат билдиради. Масалан, ўзбек муҳожирлари Россияда ишлаётгани ва ёмон муносабатга юз тутаётгани унга бир янгилик бўлди. Лекин, у муҳожирликнинг кўлами ёки ундан Ўзбекистон иқтисодига келадиган фойда ҳақида билмайди деб ўйламайман.\nБи-би-си: Бу фойдани билса, нима учун у муҳожирларни ёқтирмайди?\nАлишер Илҳомов: Бир томондан, расмий ўзбек банк ҳисоб-китобларига кўра, муҳожирлардан Ўзбекистонга келиб тушадиган маблағ 6 миллиард долларга тенг. Бу ўта катта даромад. Айни дамда, Ўзбекистон унга ҳеч қандай сармоя киритмаяпти. Қўлини қовуштириб, совға сифатида бу фойдани қабул қилиб олаяпти. Бу пул кўплаб соҳаларни жонлантиришга ёрдам бераяпти.\nБи-би-си: Унда нимага муҳожирларни “дангаса” дейди?\nАлишер Илҳомов: Бошқа тарафдан унда миллий онг, ғурур бор. Ўзбек муҳожирлари паст даражали ишларда ишлашаётгани уни хафа қилади. Шунинг учун, шундай муносабат билдирди.\nБи-би-си: Сиз жаноб Каримов Россия каналларини томоша қилиши ҳақида айтдингиз. Нима деб ўйлайсиз, у интернетдаги хабарларни ўқийдими? Баъзи манбаларнинг билдиришича, унга атрофидагилар хабарларни ёзма равишда етказиб беришади ва унинг ўзи интернетда ўтириб мустақил ахборот сайтлари ё мухолифат сайтларини ўқимас экан.\nАлишер Илҳомов: Бир нарса дейишим қийин. Балки у ўқир, чунки интернетдаги мухолифат, мустақил ё диссидент сайтларга киришда унда муаммо бўлмаса керак. Унинг интернетига тўсиқ қўйилмаса керак. Истаса, бемалол Би-би-си Ўзбек Хизмати сайти ё Озодликка кириб кўриши мумкин.\nБи-би-си: Қизиғи шуки, у интернетни ўқийдиган бўлса, қизи Гулнора атрофидаги мубоҳасали хабарларга муносабат билдирмаяпти. Чунки, Ўзбекистонга бағишланган сайтлар одатда Гулнора ҳақидаги хабарлар билан ёрилай, дейди.\nАлишер Илҳомов: У очиқча муносабат билдирмаяпти. Бу ерда икки қутбли бир вазият мавжуд. Бир томондан, унда интернетга кириш имконияти бор, иккинчи томондан эса, унда қандайдир психологик тўсиқлар бор, яъни у ўз тамойилларидан келиб чиқиб Би-би-сининг ўзбек сайти ё Озодликни ўқимаслиги мумкин. Буни у ўзи учун паст бир нарса деб кўради. Балки у ўзига бўлган ҳурматга доғ туширишни истамайди. Бошқа томондан, менга аён бўлишича, унинг атрофида хабар етказиб турган шахслар доираси ўта тор. Билишимча, бу билан Миллий Хавфсизлик Хизмати шуғулланади. Президентнинг столига нима келиб тушишини МХХ тўла назорат қилади. Шунинг учун, унга турли қарашлар етказиб берилади деб бўлмайди. Бошқа вазирликлардан МХХ узатаётган версияга қарама-қарши хабар келса, МХХ бунга қарши чора кўради. Президент учун барча мавжуд масалаларни кўриб чиқиш ва уларга чора кўришга ўта кўп вақт керак бўлади, шунинг учун, улар муайян сиқилган, тор форматда хабар узатилишига ўрганганлар.\nБи-би-си: МХХ бу хабарларни узатиш билан Каримовнинг фикр юритишини манипуляция қилади деб ўйлайсизми?\nАлишер Илҳомов: Менимча, улар ўз манфаатларидан келиб чиққан ҳолда хабарларни етказиб беришади. Уларнинг ўз сиёсий қарашларига хайрихоҳ бўлган маълумот узатилади. Шундай экан, Президент истеъмол қиладиган маълумот бир томонлама ва бузиб кўрсатилган маълумот.


@trening_kitob - Статистика канала Trening-kitob. Telegram Analytics\n@trening_kitob Нравится 4\nШахсни ривожлантириш, юксалтириш борасидаги энг сара машқлар ва усуллар ҳақида батафсил маълумотлар!\nЎзига ишонган инсон бўлиш сирлари китоби ҳақида батафсил маълумотлар.\nБОЙЛИК САРИ ИЛК КАДАМ💰💰\n7 Jul, 18:32\n@moodlemarkaz - Yetakchilar Akademiyasining Telegram Kanali\n17 Jun, 19:29\nEMOJI - Марафони\n30 May, 19:09\n24 May, 04:18\nЎзликни Англаш Академияси\n26 Mar, 07:48\nОнлайн дарслар || Расмий канал.\n10 Mar, 14:29\n27 Feb, 11:03\n14 Feb, 11:56\nMFaktor | Ishga chiqing | Online kuzating.\n22 Jan, 14:00\nЖамшидбек Тўйчиев || Молия\n21 Jan, 15:04\n👉 Yoqimli TV 👍\n6 Dec 2019, 11:37\n6 Dec 2019, 11:36\n6 Dec 2019, 11:30\n7 Sep 2019, 18:27\nO'zbeklar | Uyda qoling\n13 Jul 2019, 04:48\n21 Apr 2019, 07:45\n6 Apr 2019, 11:39\n3 МИНУТ БЛОГ📝\n🇧 🇮 🇿 🇳 🇪 🇸 olami\n30 Jan 2019, 10:01\n25 Dec 2018, 18:38\n25 Dec 2018, 18:20\n📈 START UP BIZNES 📈\n24 Dec 2018, 14:50\nXORAZM ISH | Расмий канал.\n17 Sep 2018, 11:28\n28 Aug 2018, 07:00\n27 Aug 2018, 16:37\n27 Aug 2018, 16:11\nКаналы, которые цитирует @trening_kitob\nPullik bochka mashg'ulotlari\n10 Jun, 18:59\nLison.uz darslari mundarijasi\n30 May, 16:45\nLISON.UZ English lessons / Ingliz tili darslari\n5 May, 14:53\nYulduzxon Tolibjonovna Psixolog\n3 May, 08:44\n27 Apr, 11:44\n14 Apr, 12:23\n24 Mar, 16:49\n24 Mar, 09:06\n23 Mar, 10:14\nPul patologini oshirishning 7 usuli\n11 Mar, 07:52\n25 Feb, 13:33\n22 Jan, 18:04\nBiznes kurslar | Uyda qoling\n24 Dec 2019, 08:45\nВАҚТИ ОЗ - НАТИЖАСИ СОЗ ! (тренинги)\n6 Dec 2019, 19:52\n26 Oct 2019, 07:35\n7 Sep 2019, 19:56\n31 Aug 2019, 19:47\n31 Aug 2019, 12:14\n9 Aug 2019, 21:15\n2 Aug 2019, 08:33\n???YOSHLAR KELAJAGI VA SHAXSIY RIVOJLANISH???\n20 Jun 2019, 13:30\n12 Jun 2019, 12:31\n1 Jun 2019, 12:18\nHilol Nashr nashriyot-matbaasi\n4 Apr 2019, 15:19\n5 Feb 2019, 09:04\nVideomax.uz - Rasmiy Kanal\n10 Dec 2018, 10:15\n2 Dec 2018, 14:02\n22 Nov 2018, 16:18\n14 Nov 2018, 09:32\n13 Nov 2018, 08:43\n21 Aug 2018, 08:37\n17 Aug 2018, 09:09\nTrening-kitob 9 Jul, 07:08\nШАСХНИ КУЧАЙТИРУВЧИ 8 ТА ЭНГ ЗЎР ИНТЕЛЛЕКТУАЛ МАШҚ!\n✅ ўз ўй-фикрларингизни бошқариш,\n✅ ўз ҳис-туйғуларингизни бошқариш,\n✅ сўзлар кучидан фойдаланиш учун энг кучли техникани,\n✅ доимо энергия тўлиб юриш,\n✅ иммунитетни кучайтириш сирларини билиб оласиз!\nМарҳамат, қуйидаги линк орқали вебинар бўлиб ўтадиган каналга аъзо бўлинг:\nTrening-kitob 17 Jun, 07:30\nДИРЕКТОРЛАР СИЗНИ ИШГА ОЛИШ УЧУН ТАЛАШИБ ҚОЛИШЛАРИНИ ИСТАЙСИЗМИ?\n👌 Турмуш ўртоғининг (эрнинг) мехрибончилигини ошириш мумкинми? - Ҳа!\n😅Ютуқларингиз саноғига ета олмай қолиш мумкинми? – Ҳа!\n💪 Бир кунда натижага эришиш мумкинми? – Ҳа!\n😁 Ғийбатдан, нолишдан, чарчоқдан, зерикишдан халос бўлиш мумкинми? - Ҳа!\n👍 Даромад, меҳр, севги, соғлик жиҳатдан ижобий ўзгаришларга эришса бўладими – Ҳа!\n💪 Кутилмаган жойдан келишувлар содир бўлиб 8 ойдан буён ҳам битмаётган ишингиз ҳал бўлиши мумкинми – Ҳа!\n😅 Мени ишга олинг деб ялиниб юрган, телефон қилсангиз кўтармасдан юрган директорлар бирдан ўзлари ишга таклиф қилиб Сизни ўзаро «Мен ишга олман, мен ишга оламан» дея талашиб қолиши мумкинми? - Ҳа!\n💪 Атиги 4 тагина машғулотни бажариш натижасида ишсизлик, заифлик ва фақирликдан қутулиш мумкинми? - Ҳа!\nБу гапларни қаердан олдингиз деб ҳайрон бўлманг! Буларнинг ҳаммаси яқинда старт оладиган «EMOJI» марафонида БЕПУЛ беришни мўлжаллаган машғулотларимизни қўллаш натижаси олинган натижалар!\nСиз ҳам ўзингизда мана шундай мўъжизакор ўзгаришларни кўришни истайсизми?\nМарҳамат, ҳозирча марафон бўлиб ўтадиган каналимизга аъзо бўлинг:\nP.S: Эслатиб ўтамиз, марафон 18-22 июнь кунлари бўлиб ўтади.\nМарафонда қатнашиш БЕПУЛ!\nTrening-kitob 16 Jun, 18:47\nЭМОЦИОНАЛ ИНТЕЛЕКТ ЎЗИ ҚАНЧАЛИК МУҲИМ НАРСА?\nСиз ҳаётда қанчадан қанча жуда билимли, ақлли, интеллектуал жиҳатдан кучли, яъни юқори IQ га эга, аммо одамови, ҳаётда бирор нарсага эриша олмаган инсонларни кўрган бўлсангиз керак. Балки бундай инсонлар яқинларингиз, дўстларингиз орасида ҳам бордир.\nБундай инсонлар билими кўп бўлишига қарамасдан эмоционал интеллект жиҳатдан жуда қолоқ. Шунинг учун ҳам улар ақлли бўлишсада, аммо жуда қўрқоқ, кўп иккиланадиган, тез тушкунликка тушиб қоладиган бўлишади ва бирор кўзга кўринадиган натижага эриша олишмайди. Тушуняпсизми?!\nҲаётда эса Сизнинг ақлингиздан ҳам эмоционал интеллектингиз муҳим. Ақл «бу бўлиши мумкин эмас» деб турган қанчадан-қанча ишлар кучли ишонч, эмоция билан «қила оламан» деган қатъият туфайли бўлиб кетганлигини жуда кўплаб учратиш мумкин.\nФорд V шаклидаги 8 цилиндрли мотор ишлаб чиқиш борасида инженерларига вазифа қўйишганида улар бир овоздан «Бунинг иложи йўқ!» деб айтишган. Аммо Форд қарорида қатъий турган ҳолда лойиҳа устида ишлашга киришган ва тарихда қоладиган натижага эришган.\nҲарбий хизматга борганларнинг кўпчилиги йўқдан бор қилишни ўз бошидан кўп кечиришган. Ақлга сиғмайдиган кўпгина ишлар эмоционал жиҳатдан кўтаринкилик ҳолатида тезда ҳал бўлиб кетади.\nУстоз М.С. Норбековнинг соғломлаштириш курсларида ҳам давоси йўқ дея ташҳис қўйилган хасталикларга эга қанчадан-қанча одамлар тузалиб кетишган. Бу тизимнинг асоси эса – юқори кайфият, кўтаринки эмоционал ҳолатдир.\nДунёнинг энг кучли муваффақият устози Тони Роббинс ҳам ўз семинарларида асосан иштирокчилар эмоциясини кўтариш ва шу кўтаринкилик вақтида муҳим қарорларни онг остига сингдириш, муҳим мақсадларни белгилаб олишни бажартиради ва бу ЖУДА ЗЎР натижа беради.\nЭмоционал интелект ҳам инсондаги бошқа сифатлар каби тарбияланиши, машқ қилиш орқали кучайтирилиши мумкин.\n«EMOJI» марафонида иштирок этиш натижасида Сиз ўз эмоционал интелектингизни кун сайин ривожлантириб, янада кучайтириб боришингиз мумкин.\nНатижада кун сайин янада омадлироқ, янада иши юришадиган бўлиб борасиз!\nОлдинлари тушкун кайфият туфайли ойлаб, йиллаб қўлингиз ишга бормай юрган бўлса, энди бир ҳафтада ёки бир кунда ўзингизни тиклаб оладиган бўласиз.\nСиз «EMOJI» марафонида иштирок этиб эмоционал интеллектингизни ривожлантиришни ва ўз мақсадларингизга эришиш тезлигини янада оширишни истайсизми?\nTrening-kitob 15 Jun, 18:47\nЭМОЦИОНАЛ ИНТЕЛЛЕКТ 💪\nЭНГ ЗЎР, ЭНГ КУЧЛИ, ЭНГ МУҲИМ ЖИҲАТИНГИЗ НИМА ЭКАНЛИГИНИ БИЛАСИЗМИ?\nСиз IQ тестлар ҳақида эшитган бўлсангиз керак. Бу тестлар ёрдамида инсон интеллектининг ривожланганлик даражаси баҳоланади. Ва бунга қараб инсон ҳаётда қанчалик муваффақият қозона олишини айта олиш мумкин деб ҳисоблашган олимлар ва яхшигина АДАШИШГАН.😭\nБу тестни ишлаб чиқишдан кўзланган мақсадлардан бири – бу одамлар ичидан интеллектуал жиҳатдан энг зўрларини танлаб олишдир. Мана шундай қилиб кучли ходимлар, лидерлар танлаб олишни мўлжаллашган. Аммо ...\nАммо одамларни бу усулда саралаш кўзланган натижани бермади. Гап шундаки интеллектнинг юқори бўлиши лидер бўлиш учун, зўр ғоялар ишлаб чиқиш учун, мақсадга эришиш учун унчалик шарт эмас экан! Тушуняпсизми?!\nСиз лидер бўлишингиз, зўр ғоялар ишлаб чиқиб уларни ҳаётга татбиқ қила олишингиз учун, кўзланган мақсадларингизга эришишингиз учун интеллектингиз жуда юқори бўлиши ШАРТ ЭМАС!😲\nҲаётдаги бундай ишларда энг муҳими – ЭМОЦИОНАЛ ИНТЕЛЛЕКТ экан. Эмоционал интеллект – бу ўз эмоцияларини таний олиши, уларни мақсадга эришиш йўлида бошқара олиш қобилиятидир.💪\nЭмоционал интеллекти кучли бўлган инсонлар мақсадларига ОСОН ва ТЕЗ эришишади, ўз ортларидан инсонларни эргаштира олади, ҳар қандай вазиятлардан чиқиб кета оладилар.👍\nСиз ҳам шундай инсон бўлишни истайсизми?\nАгар жавобингиз «ҲА!» бўлган бўлса, марҳамат!\nСизни 18 – 22 июнь кунлари бўлиб ўтадиган «EMOJI» деб номланган БЕПУЛ онлайн марофонимизга таклиф қиламиз!\n5 кунлик марафон давомида Сиз ўз ЭМОЦИОНАЛ ИНТЕЛЕКТИНГИЗНИ кучли машқ қилдириб бир неча баробарга кўтариб оласиз.\nБу эса Сизнинг ҳаётингизда ажойиб, ёрқин ва эсдан чиқмайдиган ўзгаришларни, ўсишни, ривожланишни кафолатлайди. Сиз марафон давомида:\n✅ молиявий аҳволингиз,\n✅ ва ҳаётингизнинг бошқа жиҳатларини буткул янги даражага олиб чиқасиз!\nШунингдек ҳар қандай салбий вазиятни ижобийсига ўзгартиришни ўрганиб оласиз!\nДемак Сизларни ажойиб марафоимизда кутиб қоламиз!😆\nМарафонда иштирок этиш учун қуйидаги каналимизга ўтиб аъзо бўлинг:\nTrening-kitob 11 Jun, 08:58\nЭслатиб ўтамиз «ПУЛЛАРНИ СИЛТАБ ТОРТИШ» тренингининг навбатдаги потокига қабул давом этяпти.\nТренинг БУГУН соат 20:00 да бўлиб ўтади.\n«ОДДИЙ» тарифига - 157 000 сўм\n«ВИП» тарифига - 197 000 сўм\nТЎЛАБ ҚАТНАШСАНГИЗ БЎЛАДИ!\nҲОЗИРОҚ ЖОЙИНГИЗНИ БАНД ҚИЛИНГ!\nВебинар бугун бошланади!\nТел.: +998 93 541 74 79\nTrening-kitob 11 Jun, 08:57\nНега Сиз даромадингизни оширишга ҳаракат қилмайсиз?\nЯхшироқ яшашни, яхшироқ даромадни хоҳласангизда нега ҳаракатсиз ўтирасиз?\nОйликка қараган одам даромадини ошириш ҳақида нега ўйламайди?\nУшбу видеода бу ҳақда ажойиб тушунтиришлар берилган.\nМарҳамат, кўринг ва янада ривожланинг!\n💾 Видео ҳажми: 9.7 MB\n⏰ Давомийлиги: 5:32 дақиқа\nTrening-kitob 10 Jun, 19:29\nТренинг 11.06.2020 й соат 20:00 да бўлиб ўтади.\nВебинар бошланишига атиги 1 кун қолди!\nTrening-kitob 10 Jun, 19:27\nПул патологи ўзи бор нарсами ёки бу психологлар ўйлаб топган алдамчи нарсами?\nАгар бор бўлса у нима дегани?\nПул патологим борлигини нимага қараб билсам бўлади?\n💾 Видео ҳажми: 12.8 MB\n⏰ Давомийлиги: 7:24 дақиқа\nTrening-kitob 10 Jun, 18:59\nРепост из: Pullik bochka mashg'ulotlari\nBu bonus qilib beriladigan kitob!\nTrening-kitob 8 Jun, 17:54\nПУЛ БОРАСИДАГИ ДАРАЖАНГИЗНИ КЎТАРИШ ВАҚТИ КЕЛМАДИМИКИН?\nНима деб ўйлайсиз? Даромадингизни оширишга бўлган уринишларингиз нега натижа бермаяпти?\nҲамма гап Сиздаги «термостат»да.\nТермостат – бу кондиционерларда хона ҳароратини ростлаш учун қўлланиладиган махсус жиҳоз. Унинг ёрдамида хона ҳарорати ўлчанади ва маълум даражага етганда кондицонер автоматик тарзда ўчирилади ёки қўшилади.\nТушунтираман. Агар кондиционерни хона ҳароратини 28С градусда ушлаб туришга ростлаб қўйилса, у шунга қараб ишлайди. Хона ҳарорати 28С градусдан ошиб кетса термостат бу ҳақда хабар беради ва кондиционер автоматик тарзда ўчирилади. Ёки аксинча 28С градусдан тушиб кетса, автоматик тарзда ёқилади.\nҲар бир одамда ҳам, унинг даромади борасида худди шундай термостат бор. Бу термостат даражаси турли сабабларга кўра ўрнатилиб қолинган бўлади. Бу даража ҳар бир инсонда ўзи яшаётган муҳит таъсирида шаклланади.\nАгар бу даража дейлик 2 млн. сўмга ўрнатилган бўлса, демак Сиз 2 млн. сўм атрофида даромад қиласиз ва бундан ошиқ пул топа олмайсиз. Даромадингизни ошириш учун қилган ҳаракатингиз бу даражага етганда Сиз ҳам автоматик тарзда ўчириб қўйиласиз -)\nНатижада мана шу даража атрофида йиллаб айланиб юраверасиз. Қилаётган барча ҳаракатларингиз бефойда кетади. Тушуняпсизми?!\nЎЗИНГИЗДАГИ ПУЛ БОРАСИДАГИ ТЕРМОСТАТНИНГ ДАРАЖАСИНИ КЎТАРИШ – СИЗ ҚИЛАДИГАН ЭНГ САМАРАЛИ ИШ ҳисобланади.\nБунинг устида ишлашингиз йиллаб кўр-кўрона қилинган ҳаракатлардан минг марта авзалдир. Тушуняпсизми?!\nБу масалани ҳал қилмасдан туриб даромадингизни оширишга бўлган кўплаб уринишларингиз, сарфлаган вақтингиз, асабларингиз бекорга кетади.\nАгар Сиз ўзингиздаги даромад борасидаги термостатнинг аҳамиятини тушуниб етган бўлсангиз ва унинг кўрсатгичини янги даражага кўтаришни истасангиз, марҳамат!\nСизни «ПУЛЛАРНИ СИЛТАБ ТОРТИШ» номли тренингимизга таклиф қиламиз.\nВебинар бошланишига атиги 3 кун қолди!\nTrening-kitob 4 Jun, 17:12\nАФФИРМАЦИЯЛАР НЕГА ИШ БЕРМАЙДИ?\n… Нима деб ўйлайсиз, аффирмациялар ёрдамида сезиларли натижаларга эришган одамлар қанчалик кўп?\nҲа, афсус: бундай одамлар кам. Аффирмациялар – бу аслида, ҳақиқатдан ҳам, ҳақиқий мўжизалар содир қилишга қобилиятига эга бўлган ақл бовар қилмас даражадаги кучли инструмент бўлишига қарамасдан. Нега унда аффирмациялар кўпчиликка ёрдам бермайди?\nФақат биргина сабаб бор ва у ҳам ҳаммага маълум:\nКўп марталаб такрорлаш қоидаси бажарилМАЙди.\nБу қоидасиз эса аффрмациялар ишлаМАйди.\nВа бу тушунарли, тўғрими? Ахир аффирмациялар онг ости дастурини шакллантириши ва унда таъкидланаётган тасдиқни таъминлашлари учун КАМИДА 2000 марта такрорлаш шарт. (Бу, агар инсоннинг ёши 40 дан ошмаган бўлса). Агар аффирмацияларни такрорловчининг ёши 40 дан юқори бўлса, у ҳолда шарт бўлган такрорлашлар сони икки баробарга ошади: 4 минг мартадан кам бўлмаслиги керак.\nҚаранг: битта иборани 2000 марта такрорлаш ёки 4000 марта такрорлаш. Бу амалда қилса бўладиган иш, аммо … буни, биринчидан қилишни эсдан чиқаришади, иккинчидан эса одатда қилишга вақт йўқ – бошқа ишлар ҳам тиқилиб ётибди.\n… Ва айнан мана шу жойда чиқиш йўли бор: танланган аффирмация айтилгандек иш бериши учун уни шунчаки ишлар орасида ЭМАС, йўл-йўлакай ЭМАС, балким алоҳида вақт ажратилиши керак бўлган муҳим ишдек муносабатда бўлиб қўллаш керак. Ана ўшанда аффирмациялар иш беради. Айтилганидек зўр иш беради.\nМен нима деяётганимни яхши биламан. Шунинг учун ҳам аффирмацияларни қўллашнинг энг зўр усулларидан бирини ПСТТ тренинги машғулотлари таркибига киритдик.💪\nМамнуният билан шуни эълон қиламанки, даромадингизни тезда 2-3 баробарга оширишга мўлжалланган ПСТТ тренингининг 11-потоки учун бугундан қабул бошланди!\nСизни даромадингизни 2-3 баробарга оширишга ва ботиний онгни дастурлашнинг энг кучли усулларидан бирини ўрганишга ва биргаликда янги марраларни забт этишга чақираман!\nҲОЗИРОҚ МУРОЖААТ ҚИЛИНГ!\nАйнан ушбу техникани қўллаш натижасида Сиз:\n✅ айтилган самараларнинг юзага чиқиш муддатининг чўзилиб кетиш хавфини айланиб ўтасиз;\n✅ айнан (у ёки бу - исталган) аффирмацияда таъкидланган ўзгаришларнинг тезроқ содир бўлишини таъминланишига эришасиз.\nСизларни ажойиб ўзгаришлар сари чорлаб қоламиз!\nTrening-kitob 30 May, 16:45\nРепост из: GRAND TA'LIM BOT\n📣 Ingliz tili ustozimiz 👨🏫 Abdulazim Abdulqodirni ko’pchilik juda ham yaxshi tanisa kerak... haqiqiy xolis inson! Oʻz kasbining fidoiysi! Musulmon farzandlari zamon bilan hamnafas bo’lishiga doim bel bog’lab xizmatdalar! Niyatlari oʻzlaridan insonlarga foydali ilm qoldirish! 🤲🏻\nHozir ustozning 🌐 Lison English kanallarida barcha uchun bepul yuzlab ingliz tili darslari tayyorlab qo’yilgan! Telegramda ham YouTubeda ham bor!\n😷 Karantin vaqtida juda ham ko’pchilik pulli kurslarda o’qishga qiynaladi. Juda ham ko’pchilik bunday to’liq va foydali manba borligidan xabarlari ham yo’q...\n‼Iltimos shu postni guruhlarga tarqatib yuboring... hamma bilsin, foydalansin, Ustozni duo qilishsin!\n👉 Telegram | YouTube\n📝 Darslar mundarijasi\nTrening-kitob 24 May, 03:55\n🌙 Рамазон ҳайити муборак азиз юртдошлар !\nTrening-kitob 19 May, 09:50\nРепост из: Фатхулло Хабибуллаев\nTrening-kitob 16 May, 13:06\nДўстларга ҳам улашганларга ўз миннатдорчилигимизни изҳор этамиз! Раҳмат! 👍🏼\nTrening-kitob 16 May, 13:04\nАгар Сиз жуда катта даромадга чиқишни режалаштираётган бўлсангиз\nМолиявий эркинликка эришишнинг Сиз билишдан қочаётган муҳим жиҳати ҳақида\nАгар бу Сизга қизиқ бўлса, мараҳамат!\nКаналимиздан ушбу ажойиб қўлланмани БЕПУЛ юклаб олинг! 😃\nБизнинг канал: @trening_kitob\nTrening-kitob 10 May, 09:16\nДАРОМАДИНГИЗ ОШИШИНИ ОЛДИНДАН БИЛИШ МУМКИНМИ?\nТасаввур қилинг, Сиз яқин кунларда даромадинигз ошишини олдиндан биласиз. Хўш, бу Сизга ёққан бўлармиди?\nКўпчилик буни имконсиз дейиши мумкин, аммо бу ерда ҳеч қандай сирли нарса йўқ. Сабаби Сиз билан биз ҳаётимизда содир бўладиган ўзгаришларни олдиндан билишимиз мумкин. Бунинг фолбинликка ҳеч қандай алоқаси йўқ.\nАхир айтишади-ку «Келажакни билишнинг энг зўр йўли – бу уни қуришдир». Яъни, ўзингиз хоҳлаган келажакка қараб ҳаракат қилишни бошласангиз – бир кун келиб ўша ёқда пайдо бўлишингиз аниқ. Бу ҳақиқатни ҳеч ким инкор эта олмайди.\nУстига устак бизни қандай келажак кутаётганини олдиндан билишнинг кўпчилик умуман эътибор қилмайдиган оддий, аммо жуда аниқ усули бор. Сиз ҳам буни билишни истасангиз мақолани охиригача ўқинг.\nДейлик Сиз бирор бир мақсадингизнинг амалга ошиши ёки ошмаслигини билмоқчисиз. Буни олдиндан қандай билса бўлади? Буни олдиндан билиш мумкинми? Албатта мумкин! Сиз буни олдиндан билишни истасангиз ўша мақсадингиз ҳақида ўйлаганингизда Сизда содир бўладиган ҳис-туйғуларга диққат қилинг. Ана шунда ҳаммасини яққол билиб оласиз.\nАгар Сизда шубҳа, хавотир, ишончсизлик каби ҳис-туйғуларлар бўлса, демак билингки бу мақсадингиз амалга ошмаслиги аниқ. Шунинг учун ўзингизни алдаб ўтирманг ва бунинг сабаби устида ишланг.\nАгар Сизда қувонч, завқ, хурсандчилик, ишонч ҳислари бўлса, демак Сизни табрикласа бўлади. Олдиндан айтиш мумкинки бу мақсадингиз амалга ошиши аниқ.\nСиз бир ишингиз амалга ошмаганда ёки Сизга ёқмаган бирор ҳодиса содир бўлганда «Кўнглим сезгандия!», «Ўзи нимагадир оёғим тортмай турувди» деган гапларни айтган пайтларингизни эслаб кўринг. Шу ҳолатларнинг ўзи Сиз ҳам олдинда ўзингизни нима кутиб турганлигини била олишингиз мумкинлигини, буни ҳар бир инсон қила олишлигини исботловчи ёрқин далилдир.\nДемак мақсадларимиз борасида келажакда бизни кутиб турган ҳолатни билишнинг энг осон ва ишончли йўли – бу биздаги ҳис-туйғулардир. Тушуняпсизми?!\nАмалда буни қандай қилиш мумкин? Мен ҳис туйғуларимни унчалик яхши тушунмайман-ку?! Мен даромадимни оширишни хоҳлаб турсаму, аммо ичмда шубҳалар, иккиланишлар, ишончсизликлар кўп бўлса уни қандай қилиб йўқотиш мумкин?\nШу ва шу каби саволларингизга батафсил, устига устак айнан Сизнинг ҳолатингиз учун батафсил жавобларни олишни, ЭНГ МУҲИМИ ЯҚИН КУНЛАРДА ДАРОМАДИНГИЗНИ 2-3 БАРОБАРГА ОШИРИШНИ ИСТАЙСИЗМИ?\nСизни юксалтириш баҳоси: 500 000 сўм, аммо ҳозирда махсус АКЦИЯ ҲАФТАЛИГИ сабабли 10 майгача мурожаат қилганларга 200 000 сўм.\n10-14 майгача мурожаат қилганларга 250 000 сўм.\nP.S.: Ҳа айтганча 10 майгача мурожаат қилганлар жами баҳоси 635 000 сўмлик бўлган СОВҒАларимизга ҳам эга бўлишади!\nВа даромадингиз яқин кунларда 2-3 баробарга ошишини олдиндан биладиган даражага чиқинг ва оширинг!\n60% пулингизни тежаб қолинг ва шунингдек 635 000 сўм лик СОВҒАЛАРни ҳам қўлга киритинг!\nTrening-kitob 7 May, 15:57\nПУЛ ПАТОЛОГИ ОШСА МИЖОЗЛАР ҲАМ КЎПАЯДИМИ?\nПул патологи ошса мижозлар кўпаядими? Олдинлари Сиз учун катта кўринган даромад бир лаҳзада оддий ҳолга айланиши мумкинми? Тренинг тугаши билан натижасини кўришингиз – қўлингизда пул келиб тушиши мумкинми?\nБир ой ичида даромадни 2 ёки 3 баробарга ошириш мумкинми? Даромадни камида 2 баробарга ошириш мақсади 2-3 ҳафтада амалга ошиши мумкинми? Пул патологингиз ошса ойлик ҳам ошиши мумкинми?\nПул патологини ошириш учун 70 000 сўм сарфлаб 3000 доллар ёки 30 000 000 сўмга эга бўлиш мумкинми? Пул патологининг ошиши натижасида 5 кун ичида 300 $ келиши мумкинми?\nПул патологи ошса олдин шунча уринса ҳам кира олмаган ишига бошлиқларнинг ўзи таклиф қилиши мумкинми? Пул патологи ошса эртасигаёқ ойлик маошингиз ошиши мумкинми? Пул патологи ошса нафақа ҳам кўпаядими?\nЮқоридаги расмларга қаранг, бу одамлар бир пайтлар шунчаки «Пулларни силтаб тортиш» тренингига қатнашган эди.\n14 майдан бу тренингни кучайтирилган ҳолда бошлаяпмиз. Бу тренинг кўпчиликнинг ҳаётида бурилиш лаҳзаси бўлган.\nТренингда нималар олишингиз ҳақида қисқача:\n- Шухрат Эшмуродов билан телефон орқали натижани тезлаштирувчи сеанс (бошқа вақтда бу сеанс учун 500 000 сўм тўлашингизга тўғри келади),\n- пул патологингизни 1-1.5 соат ичида камида 2 баробарга оширилади,\n- даромадингиз ошишига халақит қилувчи чекловчи блоклар устида ишланади,\n- ҳаётингизга нима кириб келишини ҳал қилувчи диққат-эътиборингиз энергиясини бошқаришни ўрганасиз,\n- ва яна пул қабул қилиш ҳажмингизни оширувчи 7 та ишчи техникани ўзлаштирасиз.\nШуни билингки пул қабул қилиш ҳажмингизни оширмасдан туриб ҳеч бир пул ишлаш усули Сизга ўзингиз хоҳлаган даромадни олиб келмайди.\nҲозир Сиз нима қилишингиз мумкин? Қуйидаги манзиллар орқали мурожаат қилинг:\nДаромадингизни 2 баробарга ошириш баҳоси – 200 000 сўм.\nШунчаки баҳона қилишни бас қилинг ва пуллар етганича эмас, балки ўзингиз хоҳлагандек яшашни бошланг.\nҚуйидаги манзилларга мурожаат қилинг:\nҲозирча айтмоқчи бўлганим шулар.


Апрел 17, 2017\tҚишлоқ хўжалиги Изоҳ қолдириш 847 Кўрилди\nҲадемай, пиллакорларимиз енг шимариб ишга киришади. Бу мавсум вилоятда ипак қурти боқишнинг илғор Хитой технологиясини синаб кўриш режалаштирилмоқда. Шу мақсадда яқинда Хитойдан бир неча минг қути ҳосилдор ипак қурти уруғи келтирилди ва инкубаторияларда жонлантиришга ҳозирлик кўрилаяпти.\nПрезидентнинг яқинда қабул қилинган “Ўзбекипаксаноат” уюшмаси фаолиятини ташкил этишга оид қароридан кейин пиллачиларимиз ўз ишларини қайта кўриб чиқишмоқда. Айниқса, озуқа базасини мустаҳкамлаш йўлида анча ишлар бажарилаяпти. Хусусан, тутзорларни кенгайтириш, мавжудларини намунали парваришлаб, мавсумда тут тақчиллигини бартараф этиш чоралари изланмоқда.\nОлдинги Тараққиёт кафолатлари\nКейинги Эъзоз — энг олий қадрият


Россияда 2020 йили ўлим кўрсаткичи 18 фоизга ошди\n28 сентябр 2021, Тошкент вақти: 12:11\nКоронавирусдан вафот этган кишининг дафн маросими, Москва, 2020 йил майи\nРоссияда ўтган йили ўлим кўрсаткичи (2 миллион 124 минг нафар киши) 2019 йилга нисбатан 17,9 фоизга ошган. Бу ҳақда Россия бош вазири ўринбосари Татьяна Голикова Росстат маълумотига таянган ҳолда маълум қилди. Мулозимага кўра, коронавирусдан нобуд бўлганлар улуши ўтган йили 31 фоизни ташкил этган.\nРосстат статистикасига кўра, 2020 йилда Россияда жами 2 миллион 124 минг киши ўлган. Бу орада апрель ойидан декабргача COVID-19 ташхиси қўйилган 162 мингдан зиёд россиялик вафот этган.\nАйни пайтда Россияда 2020 йили 1 миллион 400 мингдан сал кўпроқ бола туғилган. Бу эса, “Интерфакс” агентлиги маълумотига кўра, 2002 йилдан бери туғилиш бўйича энг паст кўрсаткичдир. Шу тариқа ўтган йили мамлакатда туғилганлардан кўра вафот этганлар сони 689 минг нафарга кўп бўлган.\n“Интерфакс” хабарига кўра, Россияда аҳоли сони уч йилдан бери кўпайиш ўрнига камайиб бормоқда.


Маънавиятли сотувчи ким? – Сурхон тонги\nБош саҳифа / Жамият / Маънавиятли сотувчи ким?\nМаънавиятли сотувчи ким?\nМарт 6, 2019\tЖамият Изоҳ қолдириш 563 Кўрилди\nРеспублика Маънавият ва маърифат маркази вилоят бўлими томонидан Қумқўрғон туманида “Маънавий юксалиш билан келажак сари” мавзусида сайёр ўқувсеминари ташкил этилди.\nСеминарда туман ҳокимлиги, корхона, ташкилот ва муассасалардаги маънавий-маърифий соҳа бўйича масъуллар, маҳалла фаоллари, ёшлар ҳамда ОАВ вакиллари иштирок этди.\nТадбирни Қумқўрғон туман ҳокими ўринбосари Н. Алланазаров очди.\nШунингдек, семинар давомида корхона, ташкилот ҳамда муассасаларда “Маънавият ва маърифат хонаси”ни ташкил этиш, жиҳозлашда эътиборли жиҳатларга ҳам тўхталиниб, соҳа бўйича тегишли таклиф ва тавсиялар бериб ўтилди.\nСеминар доирасида “Сурхондарё китоб олами” МЧЖ билан ҳамкорликда “Биттагина китоб олинг!” савдо ярмаркаси ташкил этилганлиги иштирокчиларнинг кайфиятини кўтарди. Китоб ярмаркасида иштирокчилар томонидан турли жанрлардаги 300 га яқин китоб харид қилинди.\nШунингдек, тадбирнинг амалий қисмида жойлардаги маънавий-маърифий ишлар билан яқиндан танишилди. Дастлаб, семинар иштирокчилари туман марказий бозорида олиб борилаётган маънавий-маърифий ишлар билан таништирилиб, савдо ходимлари ўртасида “Маънавиятли сотувчи” акцияси ўтказилди. Саволларга аниқ жавоб берганлар китоблар билан тақдирландилар.\n“Оилаларга маърифат улашиб” акциясида эса “Оқсой”, “Нав баҳор” “Жийдали” маҳаллаларида яшовчи оилалар ҳолидан хабар олинди ҳамда уларга ташкилотчилар томонидан бадиий китоблар ва ўқув қуроллари жамланмаси топширилди.\nМазкур тадбирларни ташкил этишдан кўзланган мақсад ҳам инсонлар онгида “Биз ҳеч кимдан кам эмасмиз ва асло кам бўлмаймиз”, деган ғояга интилиб яшашга ундашдир. Зеро, келажакка маънавий юксалиш билан қадам ташлаш ҳар қандай жамиятнинг гуллаб-яшнашида асосий омил бўлади.\nТэглармаънавият семинар Қумқўрғон\nОлдинги Нозик қалбда унган шижоат\nКейинги Келажак авлодга эътибор


Шарқ хурмоси ҳосилини йиғиштириш бўйича тавсиялар | AGRO-OLAM.UZ\nБош саҳифа Боғбончилик Шарқ хурмоси ҳосилини йиғиштириш бўйича тавсиялар\nЎзбекистоннинг жанубий ҳудудларида хурмо, асосан, октябрь ойида пиша бошлайди. Истеъмол учун эса навига қараб узилгандан сўнг сақлаш давомида етилади. Йиғим-терим асосан октябрь ойининг иккинчи ярмида – ноябрь ойининг биринчи ярмида ўтказилади.\nМева териш муддатини мева асосий навининг ранг олишига қараб, меваси этининг ўзгаришига қараб белгиланади. Мева қаттиқ даврида узилади, мевасини кўринишига ва нав хусусиятига қараб меванинг олдинма-кетин териш навбати белгиланади.\nМевалар токқайчи ёрдамида узилади, қўлда юлиб олинса меванинг пастки қисми шикастланади ва бу ҳол чиришга олиб келади. Мевани узганда косачани сақлаб қолиш лозим, мева банди эса иложи борича калтароқ бўлса, меваларнинг шикастланиши камроқ бўлади. Кесиб олинган меваларни авайлаб қутиларга (яшик) жойланади ва даладан оҳиста олиб чиқилади. Ортиш ва туширишда кескин ва қўпол ҳаракатлар қилинмаслиги лозим, чунки хурмо меваси эзилади ва сақлаш даври пасаяди. Шу билан бир қаторда қутиларга хурмони катта қатламда қўймаслик лозим, кўпи билан икки-уч қатордан ошмаслиги керак.\nСаралаш, сақлаш, реализация қилиш учун навма-нав меваларни узиш лозим. Саралашда мевалар алоҳида гуруҳларга бўлинади, бунда меванинг ҳажми, ранги, софлилигига аҳамият берилади.\n1. Қишга сақлашга мўлжалланган йирик, бутун мевалар – биринчи гуруҳ.\n2. Ҳажми кичикроқ мевалар – иккинчи гуруҳ.\n3. Юқоридаги икки гуруҳдан қолгани – учинчи гуруҳ.\nТашиш ва совуқхоналарда сақлашга мўлжалланган хурмони унча катта бўлмаган яшикларга жойлаштирилади, меваларни жойлаштирганда ҳар бир мева қоғоз билан ўралади, ҳар бир қатор орасига қиринди (стружка) қўйилади ва яшикларга яхшилаб, ораларида бўш жой қолдирмасдан тахланади. Биринчи қатордаги мева банди пастга қаратиб тахланади, иккинчи қаторники тепага қаратиб жойлаштирилади. Агар учинчи қаторни тахлашга эҳтиёж бўлса, учинчи қатор мева банди пастга – иккинчи қатор бандига қарама-қарши қаратиб тахланади. Яшикларда бўш жой қолдирмаслик керак.\nХурмо меваларини қуруқ, яхши шабадаланадиган қоронғи хоналарда, токчаларда (стелаж) сақланади. Бу ерда хурмо авайлаб икки қатор қилиб терилади, икки қатордан ошса, паст қатордаги хурмо эзилади, бу етилиш жараёнида меваларнинг бузилиши ва чиришига олиб келади. Музлаган хурмо мевалари сувда эритилса ўзининг аввалги ҳолатига қайтади ва истеъмолга тўлиқ яроқли бўлади.\nМанба: «Хурмо етиштириш технологияси» Орипов А., Аброров Ш.


Ўзбекистонда 2020 йилга ном берилди | FargonaZiyo.uz\nАсосий/ЯНГИЛИКЛАР/Ўзбекистонда 2020 йилга ном берилди\nБугун, 24 январь куни Ўзбекистон Республикаси Президенти Шавкат Мирзиёевнинг Олий Мажлиснинг Сенати ва Қонунчилик палатасига навбатдаги Мурожаатномасини йўллади. Унда Президент Шавкат Мирзиёев илм-маърифат ва технологиялар ривожига алоҳида аҳамият қаратди:\n“Шарқ донишмандлари айтганидек, “Энг катта бойлик – бу ақл-заковат ва илм, Энг катта мерос – бу яхши тарбия,Энг катта қашшоқлик – бу билимсизликдир!” Шу сабабли, ҳаммамиз учун замонавий билимларни ўзлаштириш, чинакам маърифат ва юксак маданият эгаси бўлиш, узлуксиз ҳаётий эҳтиёжга айланиши керак. Тараққиётга эришиш учун, рақамли билимлар ва замонавий ахборот технологияларини эгаллашимиз зарур ва шарт. Бу бизга юксалишнинг энг қисқа йўлидан бориш имкониятини беради. Зеро, бугун дунёда барча соҳаларга ахборот технологиялари чуқур кириб бормоқда.\nЮртимиз “Халқаро ахборот-коммуникация технологияларини ривожлантириш индекси” бўйича 2019 йилда 8 поғонага кўтарилган бўлса-да, ҳали жудаям орқадамиз. Аксарият вазирлик ва идоралар, корхоналар рақамли технологиялардан мутлақо йироқ, десак, бу ҳам ҳақиқат.\nАлбатта, “рақамли иқтисодиёт”ни шакллантириш керакли инфратузилма, кўп маблағ ва меҳнат ресурсларини талаб этишини жуда яхши биламиз. Бироқ, қанчалик қийин бўлмасин, бу ишга бугун киришмасак, қачон киришамиз?! Эртага жуда кеч бўлади.\nШу боис, “Рақамли иқтисодиёт”га фаол ўтиш – келгуси 5 йилдаги энг устувор вазифаларимиздан бири бўлади. Рақамли технологиялар нафақат маҳсулот ва хизматлар сифатини оширади, ортиқча харажатларни камайтиради.\nШу билан бирга, мени жуда қаттиқ ташвишга соладиган ва безовта қиладиган энг оғир иллат – коррупция балосини йўқотишда ҳам самарали воситадир. Буни барчамиз теран англаб олишимиз даркор.\nДавлат ва жамият бошқаруви, ижтимоий соҳада ҳам рақамли технологияларни кенг жорий этиб, натижадорликни ошириш, бир сўз билан айтганда, одамлар турмушини кескин яхшилаши мумкин.\nМамлакатимизда илм-фанни янада равнақ топтириш, ёшларимизни чуқур билим, юксак маънавият ва маданият эгаси этиб тарбиялаш, рақобатбардош иқтисодиётни шакллантириш борасида бошлаган ишларимизни жадал давом эттириш ва янги, замонавий босқичга кўтариш мақсадида, мен юртимизда 2020 йилга “Илм-маърифат ва рақамли иқтисодиётни ривожлантириш йили”, деб ном беришни, таклиф этаман”.\nДавлатимиз раҳбарининг таклифи қизғин қўллаб-қувватланди.\n2020 йил президент Шавкат Мирзиёев\nАмалларингизни эҳтиёт қилинг!


АҚШ ҳукумати халқ таълимига 50 миллион доллар ажратади – ХТВ\nБугун, 28 сентябрь куни, Халқ таълими вазирлиги биносида Ўзбекистон ва АҚШ томонлари учрашуви бўлиб ўтди. Унда икки мамлакат ўртасида таълим тараққиётига ҳисса қўшувчи келишув имзоланди. Ҳужжатни халқ таълими вазири Шерзод Шерматов, АҚШ элчихонасининг муваққат вакили Алан Мельцар ва USAID’нинг Марказий Осиё минтақавий ваколатхонаси раҳбари в.б. Жули Саусфилдлар имзолашди. Унга кўра, 50 миллион АҚШ доллари 5 йил давомида Ўзбекистон халқ таълими тизимини ривожлантиришга йўналтирилади. Халқ таълими вазири Шерзод Шерматов ушбу маблағнинг қайси мақсадларда фойдаланилиши ва келишувнинг аҳамияти ҳақида фикр билдирди.\n“Ушбу келишувдан асосий мақсад бошланғич ва ўрта таълимни сифат босқичига олиб чиқишдир. Бу йил таълим тизимига 50 миллион АҚШ долларининг 19.5 миллион долларга тенг бўлган биринчи қисми ажратилади. АҚШ ҳукумати таълим сифатини ошириш, ахборот технологиялари ва инглиз тилини ўргатиш йўналишларида бизга молиявий кўмак бериши кўзда тутилган. Шу пайтгача ўқувчиларнинг билим ва кўникмаларини объектив баҳолаш воситалари бўлмаган. USAID агентлиги ёрдами билан бошланғич синфларда ўқиш ва математика (EGRA ва EGMA) фанлари бўйича тадқиқот олиб борилади. Бу орқали ўқувчилар билимини халқаро даражада баҳолаш индикаторига эга бўламиз. Таълимнинг қайси жойида бўшлиқлар борлигини аниқлаш имконияти пайдо бўлади. USAID агентлиги бу лойиҳага қўшимча 1.5 миллион АҚШ доллари ажратади”.\nТаълим вазирининг қўшимча қилишича, маблағнинг маълум миқдори инглиз тили ўқитувчиларининг малакасини оширишга сарфланади. Ушбу ташаббус вазирлик томонидан ишлаб чиқилган “English speaking nation” дастури доирасида амалга оширилади. АҚШлик ҳамкорлар бу лойиҳага қўшимча 5 млн. АҚШ доллари тақдим этади. Шу билан бирга АҚШлик мутахассислар Ўзбекистонда ахборот технологияларини ўқитиш методологиясини ўрганиб, ўз хулосаларини беради ва замонавий ўқитиш тизимини жорий қилишда амалий ёрдам беради.\nОхирги ўзгариш вақти: 05/10/2019 07:58; Кўрилганлиги: 135\nМатериал манзили: http://samvxtb.uz/press/news/aqsh-hukumati-xalq-talimiga-50-million-dollar-ajratadi-xtv\nЧоп этилган вақт: 22/02/2020 23:49


Hidoyat.uz сайтининг QR-коди - Hidoyat.uz\nHidoyat.uz сайтининг QR-коди\nАсосий саҳифа Янгиликлар Ўзбекистон янгиликлари Hidoyat.uz сайтининг QR-коди\nЧоп этилди Fevral 1, 2019 Hidoyat.uz сайтининг QR-кодиda fikr bildirishni o'chirish\nQR-код тарихи. QR-код – инглизча “Quick Response” сўзларидан олинган бўлиб, Quick – тез, Response – жавоб, яъни “тезкор жавоб деган маънони билдиради. Ушбу тизим 1994 йил Япониянинг Denso-Wave компаниясида яратилган. Битта QR-код 7089та рақам, 4296та рақам-ҳарф, иккилик саноқ системасида 2953 байт ёки 1817та иероглифларни ўз ичига олиши мумкин.\nТаърифи. QR-код – кодланган маълумот, квадрат кўринишидаги тасвир. У оддий матн, интернет манзили, телефон рақами, муайян жой ва бошқалар бўлиши мумкин. Камерали телефонларда квадрат кўринишидаги тасвир остида яширинган маълумотларни осон ўқиш мумкин. Бунинг учун телефон камерасини QR-кодга йўналтириб кодланган маълумотга эга бўлиш имкони бор.\nФойдаланиш тартиби. Ҳозирда QR-кодни ўқийдиган кўплаб дастурлар мавжуд. Улардан энг кўп тарқалгани: iPhone қурилмалари учун Bakodo, Андроид тизимида ишловчи қурилмалар учун эса Barcode сканнеридир. Уларни “App Store” ёки “Play Маркет”дан бепул юклаб олишингиз мумкин.\nМаълумотларни QR-кодга айлантириб берувчи бепул онлайн сайтлар:\nҚуйида Hidoyat.uz сайтининг QR-коди\nQR-кодни очсангиз, Hidoyat.uz сайтига кирасиз ва унда эълон қилинган диний-маърифий маълумотлар ҳамда нашриёт фаолияти маҳсули бўлган китобларимиз таърифи, уларнинг нархлари билан танишасиз. Шунингдек, уларни онлайн харид қилиш баробарида “Ислом нури” газетаси, “Ҳидоят” ва “Мўминалар” журналларига онлайн обуна бўлиш имкониятига эга бўласиз.\nҚуриган дарахт фожеаси\nМусулмон давлатлари пойтахти аҳоли энг зич яшайдиган шаҳарлар бўлади\nШунингдек, Имом Ибн Можа Пайғамбаримиз алайҳиссалом ўтганлар ҳаққига “Фотиҳа” сурасини ўқишни буюрганларини ҳам ривоят қилган.


Булоқбошилик уч эгизакларнинг муаммолари ижобий ҳал қилинди\n00:48 / 01.01.2019 33111\nKUN.UZ сайти ноябрь ойи бошида ва 28 декабрь куни Андижон вилояти, Булоқбоши туманидаги уч эгизак дунёга келган оила муаммолари ҳақида мақола эълон қилган эди.\nМазкур чиқишларда Булоқбоши тумани, “Ширмонбулоқ” МФЙ, Оқсув кўчасида яшовчи Хидировлар оиласида дунёга келган уч ўғил эгизак - Иззатбек, Исломбек ва Имронбекларга 2 ёшгача нафақа пули тайинлаб берилмаётгани масаласи кўтарилганди.\nМақола сайтда эълон қилингач, муаммоли ҳолат мутасадди ташкилотлар томонидан ҳар томонлама ўрганилган.\nАндижон вилоят хотин-қизлар қўмитаси 30 декабрь куни ўз ўрганишлари бўйича амалга оширилган ишлар юзасидан маълумот жўнатди.\nВилоят хотин-қизлар қўмитаси раиси Манзурахон Юнусова томонидан юборилган хатда Хидировлар оиласига зарур бўлган уй жиҳозлари, болалар озуқаси, тагликлар ҳамда чақалоқлар учун энг керакли барча маҳсулотлар заҳираси билан етказиб берилгани ҳақида маълумот берилган.\nТуман хотин-қизлар қўмитаси туман ҳокимлигининг ёрдами билан Хидировлар оиласи уй-жойга муҳтожлигини инобатга олиб, уларга туманда намунали лойиҳалар асосида 2019 йилда қуриб-битказилиши кўзда тутилаётган Шариф Кенжаев массивидаги кўп қаватли уйлардан бири навбатсиз ажратилиши, ушбу уй-жойнинг бошланғич тўловини имтиёзли равишда тўлаш учун шароит яратилганини билдирди. Оила Янги йил байрами муносабати билан туман ҳокимлиги, хотин-қизлар қўмитаси, туман молия бўлими томонидан озиқ-овқат маҳсулотлари билан таъминланган.\nАндижон вилоят прокуратурасининг ҳолат тегишли соҳа мутахассислари иштирокида ўрганиб чиқилгани ва барча муаммолар ҳал қилингани ҳақидаги хабарида эса жумладан шундай дейилади:\n“Булоқбоши тумани, “Ширмонбулоқ” МФЙ, Оқсув кўчасида яшовчи фуқаро Д.Хидированинг 28.12.2018 йилда “KUN.UZ” интернет сайтига йўллаган мурожаати Булоқбоши туман прокуратураси томонидан тегишли соҳа мутахассислари иштирокида ўрганиб чиқилди.\nХидировлар оиласи 14.06.2018 йилда туғилган 3 нафар фарзандлари учун МФЙ томонидан 2 ёшгача бола парвариши бўйича нафақа пули тайинлаб берилмаётганлигидан норозилигини билдирган.\nД.Хидирова томонидан тақдим қилинган ҳужжатлар Ўзбекистон Республикаси Вазирлар Маҳкамасининг 15.02.2013 йилдаги “Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида”ги 44-сонли қарори талаблари асосида кўриб чиқилди ва “Ширмонбулоқ” МФЙ нафақа тайинлаш махсус комиссияси томонидан ушбу оилага 2019 йил январь ойидан бола икки ёшга тўлгунга қадар бола парвариши бўйича нафақа пули тайинланиши таъминланди”.\nБундан ташқари, вилоят Мажбурий ижро бюроси томонидан оилага бир миллион сўмлик памперс, болалар озуқа бўтқаси, бир маротабалик моддий ёрдам пули берилган. Оила бошлиғининг ойлик иш ҳақига устама пули тўлаб борилиши ҳам белгиланган.\nЭгизакларнинг онаси Диёрахон Хидирова билан суҳбатлашганимизда ўзига кўрсатилаётган эътибордан мамнун эканлигини билдирди.\n«Бу бизнинг вазифамиз эмас!» Бир ярим ойдан буён раҳбарма-раҳбар югуриб саргардон бўлаётган Асакадаги маҳалла аҳли муаммоси ҳақида\nТанқиддан сўнг: Марҳаматда йўллар ўнгланган, имло хато тўғриланди, «астанопка»чи?\nАндижон молия бошқармаси аҳолига бепул мевали дарахт кўчатлари тарқатмоқда


Мудофаа вазирлиги болалар учун байрам ўтказди\n08:50 / 03.06.2019\n1 июнь — Халқаро болаларни ҳимоя қилиш кунида Мудофаа вазирлиги ташаббуси билан Мирзо Улуғбек туманида жойлашган «Авайхон» маҳалласида байрам тантаналари бўлиб ўтди.\nУнда Ўзбекистон мудофаа вазирининг ўринбосари генерал-майор Азизбек Икрамов, Ички ишлар вазирлиги Мирзо Улуғбек туман бошқармаси вакиллари ҳамда туман ҳокимлиги раҳбарияти сўзга чиқиб, барча болажонларни муборакбод этишди.\nТадбир аввалида Мудофаа вазирлиги Ахборот-коммуникация технологиялари ва алоқа ҳарбий институти курсантлари томонидан Ички ишлар вазирлиги бўлинмалари учун яратилган мобил илованинг тақдимоти бўлиб ўтди. Мазкур мобил илова ички ишлар орган ходимлари билан фавқулодда мулоқот қилиш учун қулай восита ҳисобланиб, жиноятчиликка қарши курашишда кенг самара бериши кутилмоқда.\nШундан сўнг, болажонлар учун орзиқиб кутилган байрам тантаналари очиқ деб эълон қилинди. Қуролли Кучлар Марказий ашула ва рақс ансамбли ҳамда Ҳарбий оркестр томонидан ижро этилган куй-қўшиқлар барчага байрамона кайфият улашди.\nҚуролли Кучлари академияси курсантлар томонидан ижро этилган саҳна кўринишлари ҳамда қўл жанги элементлари эса байрамни ҳақиқий шоуга айлантириб юборди.\nТадбир давомида ташкил этилган турли беллашув ва спорт ўйинларида фаол иштирок этган болажонларга китоб ва эсдалик совғалари ҳадя этилди.\nЭслатиб ўтамиз, Ўзбекистон Президенти 2018 йил 24 декабрдаги «Жамоат хавфсизлигини таъминлаш самарадорлигини ошириш бўйича қўшимча чора-тадбирлар тўғрисида»ги қарорни имзолаган эди. Унда жамоат хавфсизлигини таъминлаш тизимида ўзаро мақсадли ҳамкорликни ташкил этиш, жойлардаги давлат ҳокимияти ва бошқарув органлари ҳамда жамоатчилик тузилмалари ҳамкорлигини йўлга қўйиш вазифаси белгилаб берилган.\nУшбу қарор ижроси йўлида, Мудофаа вазирлиги пойтахтимизнинг Мирзо Улуғбек туманига масъул этиб белгиланган. Мудофаа вазирининг тегишли буйруғи билан туманда жамоат хавфсизлигини таъминлашга сезиларда даражада ҳисса қўшган Ички ишлар вазирлиги ходимлари қимматбаҳо совғалар билан тақдирланди.\nТаъкидлаш керакки, Мудофаа вазирлиги ташаббуси билан бу каби байрам тадбирлари Тошкентдаги энг йирик истироҳат боғларида ҳам ўтказилди.\nХусусан, Тоифаланган объектларни қўриқлаш қўшинлари қўмондонлиги ҳарбий хизматчилари «Анҳор-Локомотив» боғида кичкинтойларга байрам тантанасини тақдим этди.\nБадиий ҳаваскорлик гуруҳи ҳамда ҳарбий оркестр жамоасининг куй-қўшиқлари, фахрий қоровулнинг кўргазмали чиқишлари йиғилганларнинг олқишига сазовор бўлди.\nҲарбий хизматчиларнинг фарзандлари орасидаги рассомчилик кўргазмаси, шахмат, шашка ва стол тенниси мусобақаси, ғолибларга қўмондонлик томонидан берилган Фахрий ёрлиқ ва эсдалик совғалари унутилмас хотирага айланди.\nМудофаа вазирлиги ҳарбий учувчиларининг мураккаб учиш амалиёти бўлиб ўтди\nТошкентда 2 мингдан ортиқ ҳарбий хизматчи иштирокида «Ватанпарварлик акцияси» ўтказилди\nЎзбекистон армиясининг жанговар қудрати деярли 2 баробарга ошди


Ўзбекистон бир қатор халқаро ҳужжатларни ратификация қилди | NORMA.UZ\nЎзбекистон бир қатор халқаро ҳужжатларни ратификация қилди\nТегишли қонунлар (2.10.2018 йилдаги ЎРҚ–491, ЎРҚ–492 ва ЎРҚ–493-сон) «Халқ сўзи» газетасида эълон қилинди.\nЎзбекистон ратификация қилган халқаро ҳужжатлар сирасида:\nПариж битими (Париж, 2015 йил 12 декабрь). Унда аъзо давлатларнинг иқлимдаги глобал салбий ўзгаришларга қарши курашиш бўйича биргаликдаги саъй-ҳаракатлари қайд этилган. Битимда ердаги ўртача ҳарорат ошишига йўл қўймаслик (саноат ривожлангунгача бўлган давр билан солиштирганда 2˚С дан паст, имкон қадар – 1,5˚С дан юқори эмас), парник газлари чиқаришни чеклаш ва иқлимдаги ўзгариш оқибатларига қарши курашишда молиявий маблағларни консолидациялаш назарда тутилган.\nИслом мамлакатларининг стандартлар ва метрология институти Устави ва Тартиб-қоидалари. Ислом мамлакатларининг стандартлар ва метрология институти (The Standards and Metrology Institute for the Islamic Countries, SMIIC) мақоми ва фаолиятининг асосий жиҳатларини белгиловчи асосий ҳужжатлардир. Ушбу орган Ислом ҳамкорлик ташкилоти доирасида фаолият юритади, ИҲТга аъзо давлатлар ўртасида савдо ҳамкорлигини ривожлантириш учун янги стандартларни ишлаб чиқиш ва амалдагиларни улар ўртасида келишиш бўйича иш юритади.\nИслом ҳамкорлик ташкилоти Уставига киритилган тузатиш (Абиджан, 2017 йил 10–11 июль).\nЭслатиб ўтамиз, халқаро шартномаларни ратификация қилиш тўғрисидаги қонун ҳужжатлари Олий Мажлис Сенатининг ўтган 16-нчи ялпи мажлиси дастурига киритилган эди. Унда Парламентнинг юқори палатаси 14 та қонунни тасдиқлади (батафсил қаранг). Айни пайтда «Ўзбекистон Республикаси Давлат хавфсизлик хизмати кунини белгилаш тўғрисида»ги Қонун ҳам эълон қилинди (бу ерга қаранг).


30 Июнь 16:41\nNUR-SULTAN. Kazinform – «Абай» маданий-маърифий телеканали ишга туширилди, дея хабар беради Kazinform мухбири.\nЗиёлилар Абай ҳайкали пойига гул қўйдилар Бугун Қозоғистонда илк маротаба Абай куни нишонланади\n«Дунёдаги қийин вазиятга қарамай, 2020 йил мамлакатимиздаги энг муҳим воқеалар билан эсда қолиши аниқ. Улардан бири Абайнинг 175 йиллиги. Бу йил буюк шоир меросини тарғиб қилиш бўйича кенг кўламли ишлар бошланди. Фаолият ҳали ҳам давом этмоқда. Бу барчамизни қадрлайдиган ва келажагимизни бошқарадиган ҳақиқий қадам. Бу Елбасы Нурсултон Назарбоевнинг «Рухани жаңғыру» (Маънавий юксалиш) дастурида акс этган ижтимоий онгни тиклаш бўйича ишларнинг моҳиятини кўрсатади. Президент Қасим-Жомарт Тоқаев «Абай ва Қозоғистон ХХI асрда» мақоласида «шоир меросини бутун ҳам инсониятнинг маънавий озуқасидир» деб баҳолади», - деди очилиш маросимида иштирок этган Президент маъмурияти раҳбарининг биринчи ўринбосари Даурен Абаев.\nУнинг айтишича, бугун ишга туширилган янги телеканал маданий ва маърифий соҳага ҳисса қўшиб, миллий хазинани тўлдиришга қаратилган.\n«Янги канал «Абай» деб номланиши бежиз эмас. Биринчидан, ягона маънавий ва маърифий телеканалга миллат маънавиятининг улуғ сиймоси номи билан номлаш ўринлидир. Иккинчидан, янги телеканал маданиятимиз ва урф-одатларимизни тарғиб қилишга қаратилган. Янги телеканалимиз фаолияти бугунги замон талабларига мослаштирилади», - деди Даурен Абаев.\nЭслатиб ўтамиз, очилиш маросимида Ахборот ва жамиятни ривожлантириш вазири Аида Балаева, Маданият ва спорт вазири Ақтоти Раимқулова, таниқли маданият ва санъат намояндалари, парламент депутатлари иштирок этишди.


Жамият 21:06 / 08.10.2021 896\nИжтимоий тармоқларда Қашқадарё вилояти Деҳқонобод туманида «Тоза ҳудуд» ДУК ишчиларининг маошлари бир неча ойдан бери берилмагани айтилган хабарлар тарқалди. Ҳолат бўйича вилоят Экология бошқармаси муносабат билдирди.\nМуносабатда маълум қилинишича, ҳолат Қашқадарё вилояти Экология ва атроф-муҳитни муҳофаза қилиш бошқармаси бошлиғи ўринбосари, «Тоза ҳудуд» ДУК бошлиғи Дехқонобод туман ҳокими, туман Ички ишлар бўлими бошлиғи иштирокида ўрганилган.\nЎрганиш давомида аниқланишича, «Тоза ҳудуд» давлат унитар корхонаси Дехқонобод туман филиалида 24 нафар ходим фаолият олиб боради. Туманда 44 та маҳалла фуқаролар йиғини мавжуд бўлиб, филиал ходимлари 6 техника ёрдамида 11та маҳаллани қамраб олган. Филиалнинг дибитор қарздорлиги ҳозирги кунда 1 миллиард сўмни ташкил этади.\nҚайд этилишича, филиалда фаолият олиб бораётган 24 нафар ишчига 17 сентябр куни иш хақи тўлаб берилган. Қолган 56 миллион 700 минг сўм қарздорлик 2021 йил 8 октябр куни тўлиқ тўлаб берилган.\n08:11 / 01.12.2021 7813


Рамазон ойи олдидан масжидларда “Озодалик куни” ўтказилди\nБугун, 4 май куни Рамазон ойи арафасида масжидлар атрофини обод қилиш, намозхонлар учун қулай шарт-шароитлар ҳозирлаш ва санитария-гигиена ҳолатларини яхшилаш мақсадида, Ўзбекистон мусулмонлари идораси ташаббуси билан республикадаги барча жоме масжидларда “Озодалик куни” номли ҳашар тадбири ўтказилди.\nУнда масжидлар имомлари ва қавмлари томонидан жомелар ҳудудларини ободонлаштириш ва кўкаламзорлаштиришга йўналтирилган кенг кўламли ишлар амалга оширилди. Ҳашарда халқимизга хос меҳр-оқибат, ўзаро ҳамжиҳатлик, улуғ айём олдидан масжидлар, маҳаллалар ва кўчаларни озода қилиш ишлари уюшқоқлик билан амалга оширилди.\nУшбу ҳашар ишларида масжидлар имомлари ва жамоаси фаол иштирок этдилар. Масжидларнинг ички ва ташқи ҳудудларидаги ободонлаштириш ишлари билан биргаликда қўшимча бинолар, хонақоҳлар, китоб жавонлари, таҳоратхоналар ва ибодат қилиш учун ҳозирланган жойлар тозаланиб, шинам ҳолатга келтирилди.\nШунингдек, масжидларнинг атрофи ва ҳовлидаги яшил майдонларга сайқал берилди, қуриб қолган бегона ўтлар юлиб ташланди, ҳовлидаги шудгорлар тартибга келтирилди, дарахтлар оқланди ва қуриган шохлари кесилди. Ҳашар иштирокчилари манзарали, мевали дарахт ва гул кўчатларини экиш ишларига ҳам алоҳида эътибор қаратдилар. Ушбу ҳашар доирасида Ўзбекистон мусулмонлари идорасининг Тошкент вилояти Қибрай туманида жойлашган ёрдамчи хўжалик ерларида ҳам кенг кўламли ободонлаштириш ишлари амалга оширилди.\n“Озодалик куни” шиори остида масжидларда ўтказилган Рамазони шариф олдидан ушбу ҳашар ишлари эртанги таровиҳ намозларида мўмин-мусулмонларга ўзгача бир тароват бахш этади.\nДругие материалы в этой категории: « Диққат танлов: Ойлар султони – Рамазон!\tҚорақалпоғистон элига муносиб туҳфа »


Қучоқ очиб, халқ ичига борайлик\n* "Обуна –2020"\nАхборот бугунги кунимизда шунчаки омма эҳтиёжи учун зарур маҳсулотгина эмас,\nбалки жамоат фикрини шакллантирадиган восита ҳамдир.\nКундалик ҳаётимиздаги юзлаб ахборотлар ичидан ҳақ-ноҳақни фарқлаб, сарак-пучакка ажратиб, оммага энг сара ва энг холисини тезкор равишда тақдим этиб боришдек масъулиятли ва машаққатли вазифа оммавий ахборот воситаларининг, асосан давлат газеталарининг зиммасида. Туркистон вилоятида ўзбек тилида чиқадиган ягона давлат нашри, бу – «Жанубий Қозоғистон» газетаси. Бу нашр Элбошимиз Н. Назарбаевнинг бизнинг она тилимизга бўлган чексиз эҳтироми ва эътибори туфайли, мана, 28 йилдан бери мунтазам чоп этилмоқда.\nХалқ – денгиздир, халқ – тўлқиндир, халқ – кучдир.\nҚучоқ очиб, халқ ичига борайлик, деган сатрларини шиор қилган газетамизнинг ададини 20 минггача кўтариб, барчамиз келажаги ягона жамият олдида юзимиз ёруғ бўлиши учун ҳамжиҳатликда ҳаракат қилишимиз керак.\nКуч бирликда, бирлашган ўзар, деб айтилиши бежиз эмас. Бирлашиб, халқнинг минбари бўлган газетани янги мазмун билан бойитайлик.\nНашр кўрсаткичи – 65466.\n2019-09-19, 21:20 122


«Сквер»даги автотураргоҳ ўрнига нима қурилади? — Sof.uz\nЖАҲОН 6,931,100 3,399,543 400,492\n«Сквер»даги автотураргоҳ ўрнига нима қурилади?\n18.05 23:15 533 Ўзбекистон\nИжтимоий тармоқларда «Пойтахт» савдо маркази рўпарасидаги бепул автотураргоҳ ўрнида қурилиш олиб борилаётгани ва энди Тошкентдаги кам сонли бепул автотураргоҳлардан бирининг тақдири номаълум қолаётгани тўғрисида хавотирли хабарлар тарқалди.\nKun.uz нашри вазиятга изоҳ олиш мақсадида Тошкент шаҳар ҳокимлиги матбуот хизмати раҳбари Фурқат Маҳмудхўжаев билан боғланди.\n«Матбуотчилар кўчасидаги 0,23 гектар майдон Тошкент шаҳар ҳокимининг 2019 йил 28 мартдаги 467-сонли қарори асосида Чехиянинг «IMP NEW PAY» компаниясига 25 млн АҚШ долларидан кам бўлмаган инвестиция киритиш шарти билан ажратиб берилган. Лойиҳа мунтазам ўтказиб келинаётган «Инвесторлар куни» доирасида тақдим этилган ва бу ерда 1-2-3-қаватлари савдо дўконлари, юқори қаватлари офислардан иборат 9 қаватли бино қурилиши режалаштирилган. Кўпчиликни ўйлантираётган мавзу – автотураргоҳ масаласи бошиданоқ назарда тутилган. Бинонинг ертўла қисми (-1,-2,-3 қаватлари) тўлиғича автотураргоҳ бўлади.\nБу талабни қўйганимиз сабаби маълум – ҳудуд ҳамиша автомобиллар билан гавжум, атрофда турли ташкилотлар кўп, айниқса ёз ойларида сайилгоҳга келувчилар кўп бўлади. Шу пайтгача собиқ автотураргоҳда 180та автомобиль учун ўрин бўлган бўлса, қуриш битганидан сўнг 250та автомобиль учун ўрин қилинади ва энг муҳими ташриф буюрувчилар бу жойлардан бепул фойдаланиши мумкин бўлади.\nДемак, хавотирларга ўрин йўқ, қурилиш якунига кўра автотураргоҳ нафақат йўқолмайди, балки сиғими кенгаяди», дейди Фурқат Маҳмудхўжаев.\nҲокимлик вакили майдон нега очиқ аукционга чиқарилмай қарор билан берилгани ҳақидаги саволга ҳам жавоб берди.\n«Қарор санасига эътибор берсангиз бир йилдан ортиқ вақт ўтган. Инвестор қурилишни анча кеч бошлагани шундай тушунмовчиликлар келтириб чиқарди», дейди у.\n5.06 11:04 3589\nКеча, 12:42 3329\n4.06 18:00 3032\n4.06 17:13 2202\nКеча, 23:26 17 Ўзбекистон\nКеча, 23:21 204 Ўзбекистон\nКеча, 19:56 214 Ўзбекистон